Feitsma Fûûns fwar it Frysk - Friesch Dagblad\nCurrent page is 5.2.3: Friesch Dagblad\n5.2.4: Leeuwarder Courant\nIk sil fiifentwintich west hat doe't ik Tony kennen learde en sy fiifentritich. Ik sei doe noch fan ‘juffer Feitsma'. It wie wenst om ûngetroude froulju ‘juffer' te neamen, al kaam dêr wol wat feroaring yn. As modern en froufreonlik minske haw ik it bestien om yn 'e funksje fan siktaris fan de Koperative Utjowerij Tony yn in ferslach oan te tsjutten as ‘frou Feitsma'. It omsittend laach gnyskje en Tony liet witte dat se ‘hjir no net sa wiis mei wie'. Stik!\nLetter waard it ‘do' en ‘Tony'. Dat is fan my útgien. Ik haw har op in jûn skille en frege oft ik by har komme koe. Se wenne doe yn Bûtenpost en ik moat dêr mei bus en trein hinne reizge wêze. Ik lei yn in skieding en wist net wêr't ik it sykje moast. Mar dan Tony! Ja, dat haw ik my sa faak ôffrege, wêrom krekt nei Tony dy't fan ferkearing en trouwen út eigen ûnderfinen likefolle wist as in hûn fan it evangeelje? It iennige antwurd dat ik betinke kin, is dat ik Tony koe as in uterst rasjoneel en folslein betrouber minske. Doe haw ik ‘do' sein en dat hat se akseptearre.\nLetter hawwe wy inoar moete yn ferskillende klubs, de Koperative Utjowerij, de Feriening foar in Nije Stavering (of sokssawat) en noch it ien en oar dat stil libbe hat en stil stoarn is, en opdûkt doe't gjinien der noch heugenis oan hie. Wat ha wy beweegd!\nDoe't ik studearre yn Amsterdam waard it kontakt yntinsiver, benammen doe't ik myn promoasjestúdzje die. En doe botste it bytiden knap want ik skreau ûnder oaren oer boereromans en Tony wie in boeredochter en ik in arbeiderssoan en wy hienen tige útienrinnende wurdearringen. It ferfelende dêrby wie, ik hie gelyk, mar Tony woe altyd gelyk ha. Letter haw ik yn in ynterview sein dat sa'n dissertaasje eigentlik it produkt wie fan ‘toulûken om in tekst'. Dat moat se my tige kwea nommen hawwe. Want sy hie fansels gelyk en ik woe myn sin ha, yn har fyzje.\nDy hele stúdzje yn Amsterdam, dat wie ha idee. Se wie fan miening dat der einlings ris in dosint Fryske literatuer komme moast dy't de universiteiten bereizgje en dêr les jaan koe. Dat is him net wurden, mar gelokkich sit der no in literatuerman yn Grins en dat hat Tony noch meimakke. Mar dat woe 'k sein hawwe, Tony hat my ûntsettend pushed.\nLetter haw ik dat nochris meimakke. Wy wienen doe al fan de VU ôfskopt, mar ik hie in projekt klear dêr't sy har segen oer jaan moast. It gyng om it twadde boek oer de KFFB dat ik mei in mannich studinten gearstald hie. Ik haw har de tekst brocht en út en troch ris frege wat har oardeel wie. ‘Ja-ja-ja, dêr moat ik noch oer gear'. Ik bin opholden fan seuren, want ik wie bang dat se oars helendal blokkearje soe.\nFerline jier is se tachtich wurden. No, tachtich is prachtich. En, sa't ús heit altyd sei as er nei it iten in kertierke mei de holle op 'e bibel slûge hie: Wij hebben hier geen blijvende stede. Dan wie it healwei tolven en moast er wer nei de boer ta.


Jurjen de Vries fallyt | Omrop Fryslân (advertinsje)\nJurjen de Vries fallyt 10 sep 2009 - 11:21\n0 reaksjes Relaasjegeskinkebedriuw Jurjen de Vries is fallyt\nIt Ljouwerter relaasjegeskinkebedriuw Jurjen de Vries BV is woansdei fallyt ferklearre. Dat komt in dei neidat it bedriuw útstel fan betelling oanfrege hie. Jurjen de Vries levere foaral oan de finansjele sektor en de autobrânzje. Mar de fraach nei relaasjegeskinken is dêr troch de ekonomyske krisis bot minder wurden. De 26 personielsleden binne tongersdei bypraat oer it fallisemint, foar har is yntusken ûntslach oanfrege.\nKorreksje meldeLês foarTrefwurden: argyfView the discussion thread.Diel dit berjocht op: 10-09Ofspraken nedich oer huzebou 10-09Topdrokte by kwekerij Hartman Besjoch ek...


Voedselbank op It Hearrenfean hat it dreech | Omrop Fryslân\n28 mrt 2020 - 14:09\nDe gefolgen fan de coronakrisis binne oeral te fernimmen, ek by de Voedselbank op It Hearrenfean. Sa ûnderfine se dêr bygelyks dat der mear fraach is nei pakketten, mar der is yntusken hieltyd minder iten beskikber. Dêr binne soargen oer.\nGewoanwei is op It Hearrenfean fraach nei sa'n 200 pakketten. Dy binne der in trije soarten: foar 1 oant 2-persoanen, foar 3 oant 4 persoanen en foar 5 of mear persoanen.\nYn it magazyn stiet noch wol guod, mar it wurdt hurd minder. "We krije minder iten fan winkels, dus moatte wy mear keapje of mear krije fan minsken. Jild is dus wolkom, mar ek iten dat minsken bringe kinne", seit Janneke Hiemstra fan Voedselbank op It Hearrenfean.\n"Der binne net in soad farske produkten mear. We hoopje dat dit wer komt, want we wolle net allinnich mar iten yn blik jaan oan de minsken." Hiemstra is bliid dat minsken iten bringe, mar ek is se bliid mei aksjes fan jongerein om jild yn te sammeljen.\nIn ekstra probleem is de besetting. Guon frijwilligers binne siik en dat wylst der eins mear frijwilligers nedich binne om it guod goed te ferdielen ûnder de besikers fan de Voedselbank.\nJanneke Hiemstra fan de Voedselbank op It Hearrenfean\nIt Hearrenfean coronafirus foedselbank Voedselbank Heerenveen\nIn tsjusterder Waad: no ek ynternasjonaal


Aanzet krijt Appel fan Máxima | Omrop Fryslân (advertinsje)\nAanzet krijt Appel fan Máxima 22 maaie 2014 - 12:58\n0 reaksjes Nederlands Keninginne Máxima rikt de priis út op paleis Noordeinde - Foto: Ferd Crone/Twitter\nDe Stichting AanZet út Fryslân hat tongersdei op paleis Noordeinde yn Den Haag it Grote Appeltje van Oranje krigen fan Keninginne Máxima. Se die dat út namme fan it Oranjefûns, dêr't Máxima tegearre mei Kening Willem-Alexander it beskermpear fan is. It Grote Appeltje van Oranje wurdt útrikt oan ien fan de trije winners fan in gewoan appeltsje fan Oranje. Dizze kear gie dy priis nei organisaasjes dy't frijwilligers ynsette om elkoar te helpen. AanZet krige ek in bedrach fan 15.000 euro en in brûnzen byldsje, makke troch prinses Beatrix.\nKorreksje meldeLês foarTrefwurden: Oranje FondsMáximaAanZetGrote AppeltjeView the discussion thread.Diel dit berjocht op: 22-05Byienkomst yn Surhústerfean 22-05Epke yn finale rekstôk op EK Besjoch ek...\nKeninklik pear winsket ús folle lok en seine yn it Frysk 24 des 2016 - 13:26 Kening Willem-Alexander en keninginne Máxima winskje ús allegearre folle lok en seine yn it nije jier. En dat dogge se yn it Frysk. Op de ... Besite Willem-Alexander en Máxima is wer foarby 13 jun 2016 - 16:04 De besite fan it keninklik pear oan Noardwest-Fryslân is foarby. Om sawat kertier foar fjouweren stapten Willem-Alexander en Máxima foar it... LIVEBLOG: Keninklik pear oankaam yn Fryslân 13 jun 2016 - 9:04 Willem-Alexander en Máxima bringe moandei in besite oan it noardwesten fan ús provinsje. Om in oere as tsien begjinne de kening en keninginne yn... Kening en keninginne nei Noardwest-Fryslân 03 maaie 2016 - 16:39 Kening Willem-Alexander en keninginne Máxima bringe op 13 juny in besite oan Noardwest-Fryslân. De besite stiet yn it teken fan de streekaginda,... (advertinsje)


Stylus Traveler SH-2, de nije kompakt fan Olympus | Gadgetnijs\nStylus Traveler SH-2, de nije kompakt fan Olympus\nOlympus hat oankundige de oankomst fan 'e SH-2, in kompakte kamera út 'e S-searje dy't komt as opfolger fan' e SH-1 dy't yn essinsje deselde kamera is, mar mei ien heul wichtich ferskil: kinne foto's meitsje yn RAW, De wichtichste funksjes omfetsje ek syn wirklik alsidige lens mei in 35mm ekwivalint fokale berik 25-600mm, de mooglikheid fan opnimme Full HD-fideo yn hege snelheid modus en syn optyske stabilisaasjesysteem fan de ôfbylding mei fiif assen.\nDeOlympus tylus Traveler SH-2 hat in lichem yn pocketformaat mei in retro design dat is fergelykber mei guon fan 'e populêrdere spegelleaze kamera's fan Olympus. It unike klassike sulveren as swarte ûntwerp soarget foar in geweldig gefoel en foeget elke fotograaf in moderne flair ta. De ferbettere tekstuer en metallysk lichem foltôgje it elegante uterlik fan dizze kamera.\nOlympus Stylus Traveler SH-2 haadfunksjes\nKrêftige optyske zoom\nNettsjinsteande syn slanke en kompakte bûtenkant hat de SH-2 in krêftige 24x optyske zoom (48x mei Super Resolution Zoom) wêrmei jo feilich ynzoome kinne op heule fiere sênes. Oan 'e oare kant makket it ek mooglik om objekten op in ôfstân fan mar 40 sm te fergrutsjen.\nDizze kamera hat fjouwer avansearre fideofunksjes:\nHege snelheid fideo 120/240 fps\nTiidferfal / nachtsêne-fideo\nFull HD 30p / 60p fideo om fideo's fan hege kwaliteit op te nimmen dy't kinne wurde besjoen op in grut Full HD TV-skerm.\nMear funksjes troch in smartphone\nDe Stylus Traveler SH-2 makket foto's te dielen troch Wi-Fi-mooglikheden en OI-software. Diele is heul maklik troch de SH-2 te ferbinen mei in smartphone en jo ôfbyldings te uploaden nei sosjale netwurken. Hjirmei kinne jo jo mobyl ek brûke om nachtlandsjes fanôf in ôfstân te fotografearjen.\nMei de SH-s kinne jo in persoanlik tintsje tafoegje oan jo foto's mei de Photo Story-funksje, dy't automatysk collage-oantinkens kinne opnimme, opslaan en diele.\nMei de hege resolúsje oant 16 megapixels biedt dizze kamera hege byldkwaliteit en minder lûd foar spektakulêre details, fral yn situaasjes mei min ljocht.\nTruePic VII Byldferwerker\nTegearre mei de hege snelheidssensor past de TruePic VII-ôfbyldingsprosessor fan 'e folgjende generaasje him spesifyk oan oan it lensopening dat brûkt wurdt foar spektakulêre foto's en fideo's mei grut realisme.\nTroch in 16 megapixel hege snelheid CMOS-sensor te kombinearjen en in TruePic-prosessor mei hege prestaasjes, kin iHS-technology jo krekt de ôfbyldings opnimme dy't jo wolle, mei de heechste kwaliteit.\n3, LCD-skerm mei 460.000 punten resolúsje\nDit LCD-skerm mei hege resolúsje is de bêste kar foar framing en resinsje. It reproduseart heul libbene kleuren en hege nivo's fan kontrast yn elke foto as fideo.\nYnterfal sjitten en tiidferfal fideo\nInterval Shooting, yn kombinaasje mei Time Lapse Videos, kinne jo unike mominten fêstlizze, lykas in sinne-opgong of aksjesênes yn fideo-foarm mei in spesjaal effekt.\nDe SH-2 hat Art Filters om foto's of fideo's kreatyf te ferbetterjen mei ien fan 'e 7 beskikbere Art Filters.\nYn trije maklike stappen past de Live Guide automatysk alle parameters oan en feroaret de ôfbylding om jo it effekt sjen te litten dat de wizigingen hawwe op it einresultaat, om de brûker te helpen beslute hoe't se wolle dat de foto ferskynt.\nSênemodi en panoramafunksje\nDe Olympus SH-s hat 18 sêne modi om automatysk de meast geskikte ynstellings foar elke sêne yn te stellen. Mei de tûke panorama-funksje kinne jo geweldige foto's meitsje troch de kamera op it horizontale flak te ferpleatsen.\nFolslein paad nei artikel: Gadgetnijs » Ofbylding en lûd » Fotografie » Stylus Traveler SH-2, de nije kompakt fan Olympus\nSamsung stopet folslein bywurkjen nei Android 5.0 fan har Galaxy S4 en S5\nDownload FB Album Mod: download foto's fan Facebook nei jo kompjûter


Ytsje Hettinga Archives - Stuft\nDe stille besoarger\n12 april 2000 /in folwoeksenentoaniel Opfieringsrjochten foar dit stik binne net regele. Nim kontakt op mei Keunstwurk / Staffryslan.nl foar mear ynformaasje. Ytsje Hettinga PINTER, Harold absurd toaniel, drama In keale keamer sûnder rúten, mei twa duorren 1960 2000 Ienakter /door Stuft\nYn in romte sûnder rúten sitte twa manlju te wachtsjen. De iene leit op bêd en besiket de krante te lêzen, wylst de oare ûnwennich hin en wer keutelt om’t er tee sette wol, mar him hieltiid oare tinzen yn’e kop sjitte. De man op bêd, Ben, fynt al dat freegjen tige ferfelend: syn maat Gus moat de kop derby hâlde, want se hawwe aanst ‘in put’ te dwaan. Stadichoan begrypt de taskôger dat we te krijen hawwe mei twa hiermoardners dy’t wachtsje op in nije opdracht. De krekte omstânnichheden wurden lykwols net dúdlik. Net foar de twa manlju, mar ek net foar de taskôger: wa is krekt dy Wilson (de man dy’t de opdrachten skynt te jaan)? Wa is it takomstich slachtoffer? Wer binne se eins? Wer binne se krekt bang foar? Dat lêste wurdt foar in part wol dúdlik: se hawwe eangst foar it ûnbekende.\nDy eangst wurdt noch grutter – en foar de taskôger ek hilarischer – as der fia in lytse frachtlift it iene nei it oare ûnmooglike fersyk om iten komt. De manlju tinke dat se oan dy fersyken foldwaan moatte, mar witte net hoe. Dan komt yn it lêst DE opdracht op in briefke. De twa kontrolearje harren revolvers. Gus wol noch efkes nei it hûske, mar in tel letter is hy it dy, ferdwaasd en sûnder revolver, troch de doar komt, dêr wêr’t Ben it slachtoffer ferwachtet…\nIn tige nijsgjirriche ‘klasiker’ út it moderne wrâldrepertoire.\nhttps://stuft.nl/wp-content/uploads/2020/01/logo-stuft.png 0 0 Stuft https://stuft.nl/wp-content/uploads/2020/01/logo-stuft.png Stuft2000-04-12 00:00:002020-02-27 11:54:13De stille besoarger


Kollum: "De Onnie's" | Omrop Fryslân\n19 jul 2019 - 08:21\n"Fannemiddei is it lêzersfeest en de presintaasje fan myn nije boek 'De Onnie's en it hynstebal'. De Onnie's kamen samar te foarskyn yn 'Wyn fan feroaring', dat giet oer it skûtsjesilen. Johanna Kamstra gie nei jierren wer in kear nei har âlden ta en doe ynienen stie se dêr by it oanrjocht; Connie Kamstra.\nSe prate Ljouwerters en wie eins wat tsjin it asosjale oan. Mar al gau die bliken dat ûnder al dy bravoer in goed hert siet en in absurd gefoel foar humor. Se hie ek in twillingsuster: Bonnie. En se wiene wol gauris oan it bekfjochtsjen. Connie wie troud mei Joop en Bonnie mei Peter. Dy beide manlju hiene it bytiden dreech om de Onnie's yn betwang te hâlden.\nEn sûnt dy tiid wenje se yn myn holle en yn myn hert want sa't sy yn it libben steane, stiet garant foar de meast maffe sitewaasjes en se hawwe nea de snút ticht. Sadree't ik der foar sitten gean, prate se en dat skriuw ik op. En it komt regelmjittich foar dat ik dûbeld lis om alle nuvere útspraken en fratsen. Mar it bart ek wol dat se begjinne te eameljen as ik der mei de hunen út bin of sa. As ik dan wer thús kom, skriuw ik as de bliksem op wat se allegearre sein hawwe want it soe skande wêze as ik it ferjitte soe.\nEn sa wurket it dus by my, as skriuwster. Der barre dingen dy't ik faak sels net yn 'e hân haw en dan jou ik my mar oer oan it kreative proses en sjoch ik wol wêr't it op útdraait. It is wol apart, want wylst it boek eins al ôf wie, skeaten my allegearre dingen yn 't sin, sa as; Hast dit stikje wol goed beskreaun? Kloppet dat wol? En doe't ik ôfrûne sneon miende dat ik lang om let klear wie, waard ik sneintemoarns wekker mei it idee; Hast it wol goed dien mei dy gespen?\n'Gespen?' Ik moast efkes goed neitinke en yn it boek blêdzje wêr't it ek alwer stie. Mar doe't ik de side fûn hie, stie der 'gaspen' ynstee fan 'gespen' en dêr hawwe wy allegearre oerhinne lêzen. En 'we' binne trije persoanen, dus wa't no dy nûmer fjouwer west hat, is my in riedsel mar ik bin dyjinge wol tankber.\nEn no is it boek klear. Dat is altyd wol wat in nuvere gewaarwurding omdat ik der bêst wol lang mei omrûn haw. Tinke, skriuwe, skrasse, dingen opsykje en feroarje, wer skrasse en nochris skrasse. En úteinlik haw ik it sa faak lêzen dat ik der sels flau fan bin. Want ik lês it net foar de ûntspanning, mar om te sjen oft der gjin fouten yn sitte en it ferhaal kloppet. Dat is ynearsten gewoan in Word-bestân op de kompjûter en letter in útdraai op papier.\nMar sadree't ik it proefboek yn hannen krij, mei de omslach en dikker papier, dan is it ynienen hiel oars. Ik kin der dan mei mear rêst foar sitten gean omdat it in echt boek is. In boek dat noch mar troch in pear minsken lêzen is en ek al seit myn útjouster Jitske dat it goed is, ik wurd dan altyd wol wat ûnseker.\nWant wat soene se der fan fine? Hawwe de lêzers krekt sa'n wille om de Onnie's as ik hân haw? Der is ien dy't it boek yntusken al opfretten hat en dat is Timmy! Hy hat it stikem fan 'e tafel krigen en fûn it ferskuorrende moai. Der is neat fan oerbleaun en ik hoopje dat der aanst mear fan sokke lêzers binne."


East-Friezen leare wer Frysk | Omrop Fryslân (advertinsje)\nEast-Friezen leare wer Frysk 06 jan 2004 - 00:00\nYn it Dútse Ostfriesland is it Frysk al sa'n 500 jier útstoarn. Dochs nimt de belangstelling foar de taal wer ta, want dizze winter binne der op twa plakken kursussen East-Frysk. De kursussen wurde oanbean troch de folkshegeskoallen fan Emden en Leer. De lessen wurde fersoarge troch lesjousters út Seelterlân. Yn Seelterlân prate sa'n tûzen minsken in fariant fan it Frysk, dy't in soad op it útstoarne East-Frysk liket.


Rianne de Vries: "Motivaasje wie dizze simmer efkes minder" | Omrop Fryslân\n23 okt 2019 - 09:27\nSoms hawwe je in goeie tarieding, en guontiden wol it efkes net. Shorttrackster Rianne de Vries hie der dizze simmer mei te krijen. Lang om let blessuerefrij, mar dochs woe it net. "De motivaasje wie wat minder en it woe gewoan net." Yn de searje oer de sân Fryske shorttrackers dy't meidogge oan de earste twa wrâldbekers dit seizoen, woansdei diel trije mei Rianne de Vries.\n"De simmer koe wol better," begjint Rianne. "Ik hie net fuort sa iets fan: wow, dit giet lekker. Dat duorre echt efkes. De motivaasje wie minder en dat komt ek trochdat ik fyn dat der ek oare dingen binne as shorttrack. Je libje ek wolris yn in bubbel." En dat wylst se lang om let ris in simmer blessuere-frij wie. "Dus ik tocht ek, hè, einlik. Mar gelokkich giet it sûnt in pear wiken wer goed. Tink ik echt, it sit der oan te kommen. Ik tink no ek wer: Ik fyn it noch sa moai."\nRianne is troch har goeie prestaasjes fan ferline jier al wis dat se meidwaan mei oan de wrâldbekers. "Dat jout wol rêst. No kin ik my dwaande hâlde mei it riden en trainen." Ferline jier spile Rianne wer in grutte rol by de relay-ploech, mar prestearre se ek yndividueel knap. "Ik haw ferline jier in soad finales helle, mar ek in soad fjirde plakken. Ik wol dus dit seizoen faker op it poadium stean. En neffens my kin dat."\nNamme: Rianne de Vries\nOpgroeid yn Lúnbert


Wynja krijt de sulveren ljip | Omrop Fryslân (advertinsje)\nWynja krijt de sulveren ljip 26 mrt 2006 - 13:35\nYn it provinsjehûs yn Ljouwert hat Joop Wynja fan Parregea sneontemiddei de sulveren ljip krigen foar it finen fan it earste ljipaai fan Fryslân. Wynja fûn dat aai freed tusken Blauhûs en Tsjerkwert. Neidat Kommissaris fan 'e Keninginne Nijpels it aai lottere krige Wynja it byldtsje en fyftjin euro. Wynja sei dat it ien fan 'e moaiste dagen fan syn libben is. Anne Osinga fan 'e BFVW wie ek bliid, omdat Wynja ek in betûft neisoarger is.\nKorreksje meldeTrefwurden: argyfLês foarView the discussion thread.Diel dit berjocht op: 26-03Opknappen Damwâld komt tichterby 26-03Iepen dei soarchbûlevaar Snits Besjoch ek...


Nijs - Sân kreative muorredekoraasjes meitsje de wurge wenkeamer wekker\nBrûk kreative dekoraasje om de wurge wenkeamer wekker te meitsjen. Feroarje de woeste en ûnfruchtbere romte troch waarme en populêre dekoraasjes ta te heakjen, wêrtroch de wenkeamer de meast oantreklike romte yn it hûs wurdt. Hingje âlde artikels út kringwinkels op 'e muorren fan' e galery, bedek de muorren mei patroan papier, of werjaan antike kolleksjes - d'r binne ûntelbere manieren om jo persoanlikheid sjen te litten en vitaliteit yn 'e doffe wenkeamer te bringen. Hjir binne 8 ienfâldige dekoraasjetechniken dy't de wenkeamer de populêrste sammelromte thús kinne meitsje.\n01 Bedek de muorre mei jo favorite patroan\nBlommenbehang waard it begjinpunt foar in ljochte wenkeamer. De blauwe en wite muorrebedekkingen en felkleurige keunstwurken binne tegearre yn komplementêre toanen lagen om de romte ta libben te bringen.\n02 Antike muorrekuorren werjaan\nIt hingjen fan 'e muorre yn antike styl hinget oan' e muorre feroaret de woeste en ûnfruchtbere romte en makket de romte mear avansearre.\n03 Untwikkelje in freonlike berneromte\nYn 'e romte fan' e bern foegje frjemde troch minsken makke eksimplaarkoppen ynteressante persoanlikheid ta oan 'e wite muorren. In galery hong derneist oan 'e muorre, en werjûn emosjonele famyljefoto's en printen.\n04 Brûk alternative dekoraasjes\nIt is heul djoer om de heule wenkeamer mei luxe behang te dekken. Wâlbedekking kin yn guon romten brûkt wurde om in ferfine gefoel fan romte te meitsjen.\n05 Jou betsjuttingsfolle fersieringen wer\nIt is in goede kar om wat sinfolle kalligrafy as skilderijen te kiezen en op 'e muorre fan' e wenkeamer te montearjen.\n06 Meitsje kontaktpunten tusken keunstwurken\nJo kinne antike produkten oan 'e romte tafoegje, mei muorrekuorren yn antike styl, tafels, stuollen, en wat retro-fersieringen.\n07 Meitsje de muorre oantrekliker\nArtyst Dana Gibson sei: "Ik hâld net fan gips, salang't ik it ynteressanter meitsje, bin ik ree om alles te dwaan." De romte ynrjochtsje mei in protte dekoraasjes is ek in goede kar.


Nije hjerring op syn betiidst pas op 18 juny | Omrop Fryslân Skip to main content\nNije hjerring op syn betiidst pas op 18 juny 01 jun 2015 - 18:09\nDe "Hollandse Nieuwe" komt dit jier op 'e nij letter. De nije hjerring is noch net fet genôch, en derom is it feestlik oan lân bringen fan de "maatjesharing" in dikke wike útsteld. Op syn betiidst op 18 juny kinne de leafhawwers har tosken yn de Hollandse Nieuwe sette. In lytse teloarsteling foar de hjerringfans, en ek foar de hannel.\nKorreksje meldeLês foarTrefwurden: fiskhjerringHollandse NieuweView the discussion thread.Diel dit berjocht op: 01-06Gesinshûs op De Harkema wreidet út 01-06Sjoerd Overgoor tredde oankeap foar SC Cambuur Besjoch ek...\nBiologe: minder skol en kabbeljau yn 'waarme' Waadsee 05 des 2016 - 14:14 De fisksoarten skol en kabbeljau fine it wetter fan de Waadsee te waarm en sykje dêrom hieltyd mear oar wetter op. Dat docht bliken út... Seis bedriuwen nominearre foar Fryske Held van de Smaak 20 aug 2015 - 17:04 Der binne seis bedriuwen nominearre foar de ferkiezing ta Fryske Held fan de Smaak. It tema is dit jier ferantwurde fisk en skaal- en skulpbisten.... Wetterskip docht grut ûndersyk nei fiskstân yn Fryslân 04 aug 2015 - 20:35 Wetterskip Fryslân docht de kommende moannen ûndersyk nei de fiskstân yn ús provinsje. Fiskers sille op ferskate plakken besjen hokker fisken der... Fryske fiskwinkels bliid mei komst fan Hollandse Nieuwe 18 jun 2015 - 18:58 De Hollandse Nieuwe is der wer. Woansdei waarden de earste farske hjerrings tradisjoneel feild en fan tongersdei ôf lizze se yn de winkel. It... (advertinsje)


De ferzje fan 20 aug 2007 om 21.59\n47 bytes lytser , 14 jier lyn\nDe ferzje fan 20 aug 2007 om 21.54 (wizigje)\nL (gjin jonkje, hy wie doe in jong kerel)\nDe ferzje fan 20 aug 2007 om 21.59 (wizigje) (weromsette)\n'''Gundobad''' ([]-[]) wie in [[Boergonden|Boergondyske]] kening, dy't yn 'e [[5e ieu]], it tiidrek datfan de [[Grutte Folkeferfarren]] plakfûn, in fan belang west hat. Hy wie in stikmannich jierren ''magister militum'' (oerbefelhawwer) fan it [[Romeinske leger]] ([]-[]). Letter, fan [] oant [], wie er kening fan de [[BourgondenBoergonden]], in Germaanske stam. Hy wie in neef fan de Germaanske hearsker [[Risimer]].\nGundobad waard om [] hinne berne as de âldste soan fan kening [[Gundiok]]. Hy waard grutbrocht yn 'e omkriten fan (Savoye) en siet yn syn jonge jierenjierren yn [[Itaalje]] by it Romeinske leger, derdêr't syn omke Risimir as oerbefelhawwer fan it leger feitlik hearske oer it [[West-Romeinske Ryk]].\nNei it ferstjerren fan RicimerRisimer op 8 augustus [] berikkeberikte Gundobad syn hege posysje yn it leger. Troch keizer [[Olybrius]] waard er beneamd as ''magister militum'' fan it Romeinske leger yn it westen. Al gau die er itselde as syn foargonger doe't er nei de dea fan keizer Olybrius op [[3 maart]] [] in strieman [[Glycerius]] as keizer beneamde.\nHy krige as oerbefelhawwer te krijen mei de komst fan in part fan de [[Ostrogoaten]], liedelieden troch [[Fidimir]]. Dat folk hie har wengebiet yn [[Pannoonje]] ferlitten en besocht nei Itaalje te ferfarren. Gundobad koe de Ostrogoaten gewurde litte, meidatsadat se fierder teagen nei Galje, nei har besibbe stam, de [[Fisigoaten]].\nYn it [[East-Romeinske Ryk]] koe keizer [[Leo I]] net akseptearje dat Glyerius op'e troan yn it westen siedsiet en stjoerde syn ferwant [[Julius Nepos]] mei in leger nei it westen om de hearskippyhearskippij oer te nimmen.\nFanút [[Dalmaasje (Romeinske Ryk)|Dalmaasje]], dêr't er goeverneurgûverneur wie, fear Nepos mei in machtich leger nei Itaalje. Yn juny [] berikkeberikte Nepos [[Ostia]] (de havenstêd fan Rome) en luts nei [[Ravenna]]. Glycerius joech him oer en Gundobad waard troch Nepos foartendaliks ûnthevenûntheft fan syn funksje yn it leger. TeloarstelleTeloarsteld ferliet Gundobad Itaalje en gong wêromwerom nei syn stamferwanten yn Galje.\n== Kriich om it Keningskip ==\nWerom yn Galje feroarsakkeferoarsake Gundobad in opfolgingskrisesopfolgingskrisis. Syn heit [[Gundiok]], wie yn [] stoarn en hie syn keninkryk ferparte oer syn trije oare soanssoannen, [[Godigisel (fan de Boergonden)|Godigisel]], [[Gilperik II]] en [[Gundomar]]. Gundobad wie it hjir fansels net mei ienasiens en kearde him tsjin syn bruorren. Hy deadzjedeade Gundomar yn [] en fersloech Gilperik yn [].\nTsjin Godegisel behelleferlear hy inde nederlaachslach. Dizze broer slagge deryn om mei help fan de [[Franken]] Gundobad te ferslaan by [[slach by Dijon|Dijon]] yn []. Gundobad koe lykwols nei [[Avignon]] flechten en kearde mei help fan de [[Fisigoten]] it jier dêrop wêrom. Diskear waard Godegisel by Vienne troch Gundobad ferslein, finzen nommen en yn [] fermoarrefermoarde, wêrmei't Gundobad langomletúteinlik allinnich hearsker fan de Boergonden waard.\n== Allinne hearskerAutokraat ==\nUnder it bewâld fan Gundobad waarden de Boergonden bûnsmaten fan it [[East-Romeinske Ryk]] en de [[Ostrogoaten]]. Dit bûnsgenoatskip kaam ta stân om it optwingeopkommen fan it [[Frankyske ryk]] fan kening [[Klovis]] tsjin te hâlden. Troch yntensiefeyntensive diplomaasjediplomasy fan biskop [[Avitus fan Vienne]], slaggeslaggen de Franken erder lykwols yn om Gundobad oer te heljen de side fan Klovis te keazenkiezen. Gundobod ferbruts it ferbûn mei de Romeinen en Ostrogoaten en sleat yn [] in nei ferdrach mei de Frankyske kening. Tegearre foelen sy de [[Fisigoaten]] oan dy't yn de [[slach by Vouillé]] (507) ferslaggeferslein waarden. Mar doe't de Ostrogoaten de Fisigoaten te help skeaten, waard Gondobad op syn beurt ferslagenferslein. Troch dizze nederlaach rekke hy in part fan syn grûnbesit (de [[Provence]] ta súden fanbesuden [[Durance]]) kwietkwyt oan de OstrogotenOstrogoaten. Letter waard dit besit wêromwerom joenjûn oan de Boergonden.\n== Oer ==\nUnder it bewâld fan Gundobald waard it Boergondyske rjocht op skriftt gesteldsteld. Gundobald kaam te fersjerrenferstjerren yn [] en waard opfolge troch syn soan [[Sigismund]].\n[[kategory:Kening fan de Boergonden]]\nOpfrege fan "https://fy.wikipedia.org/wiki/Wiki:MobileDiff/91186"


David Copperfield (roman) - Wikipedy\noarspr. titel David Copperfield\n1e publikaasje 1849-1850 (as fúljeton)\nas boek: 1850, Londen\noarspr. útjwr. Bradbury & Evans\nFryske titel David Copperfield\npublikaasje 2015, Ljouwert\nISBN oers. 978-9 08 95 47 576\nDavid Copperfield, mei deselde namme yn it oarspronklike Ingelsk, al is de folsleine titel eins The Personal History, Adventures, Experience and Observation of David Copperfield the Younger of Blunderstone Rookery (Which He Never Meant to Publish on Any Account), is in roman fan 'e hân fan 'e grutte Britske skriuwer Charles Dickens (1812-1870). Dit boek, dat beskôge wurde kin as in ûntwikkelingsroman, fertelt it ferhaal fan 'e jonge David Copperfield fan syn jonge bernejierren oant syn folwoeksenens. It is ien fan Dickens syn bekendste romans, en stiet derom bekend dat de skriuwer der in protte autobiografyske eleminten yn ferwurke. David Copperfield waard foar it earst publisearre yn 'e foarm fan in fúljeton yn 'e jierren 1849-1850, en dêrnei as boek yn 1850. De Fryske oersetting, fan Geart fan der Mear, ferskynde yn 2015.\nDe roman beskriuwt it libben fan 'e David Copperfield yn it ik-perspektyf, as wie it troch David sels skreaun. David wurdt berne te Blunderstone, yn it Ingelske greefskip Suffolk, deunby Great Yarmouth yn it oangrinzgjende greefskip Norfolk. Dat bart yn 1820, in healjier nei de dea fan syn heit. Syn earste jierren bringt er yn relative gelokkigens troch mei syn mem en harren freonlike húshâldster Peggoty. As er sân jier is, wertrout syn mem lykwols mei in Edward Murdstone. By dat heuchlike barren is David lykwols net oanwêzich, om't er te útfanhûzjen stjoerd is by Peggoty har famylje yn Great Yarmouth. De reden dêrfoar is dat syn mem it te drok mei it trouwerij hat om om him te tinken, mar dêrnjonken is David it ek net mei it houlik iens, en dat stekt er net ûnder stuollen of banken.\nDe jonge David wurdt betsjinne (yllustraasje troch Frank Reynolds (1876-1953).\nPeggoty har broer, in fiskerman, húsmannet yn in wenboat mei syn oannommen omkesizzers Em'ly en Ham en in âldere widdo, frou Gummidge. De lytse Em'ly wurdt troch har pleechheit frijwat bedoarn, en David rekket fereale op har. As er nei de trouwerij wer thúskomt, docht bliken dat er gelyk hie mei syn wjerakseljen tsjin it houlik, want Murdstone en dy syn suster Jane, dy't by it gesin ynlûkt, tirannisearje David en syn mem en meitsje har it libben ellindich. Dat hat syn ynfloed op David syn prestaasjes op skoalle, en as Murdstone him in wan bruien jaan wol om't er dêr net mear meikomme kin, byt David him. Ut wraak beävensearret Murdstone dat er nei in ynternaat stjoerd wurdt, Salem House, dat ûnder de hearskippij stiet fan 'e ûnmeilydsume boppemaster Creakle. Dêr rekket David befreone mei in jonge fan syn eigen jierren, Tommy Traddles, en ek mei in âldere jonge, dy't fan James Steerforth hjit. Hy ûntwikkelet in hertstochtlike bewûndering foar de egosintryske Steerforth, dy't er beskôget as in nommele minske.\nAs er mei de krystdagen thúskomt, ûntdekt David dat syn mem it libben skonken hat oan in jonkje, dat syn healbroer is. Koart nei't er weromkeard is nei Salem House, komt lykwols it berjocht dat sawol syn mem as syn bruorke kommen binne te ferstjerren, wêrnei't er daliks nei hûs roppen wurdt. Ek de húshâldster Peggoty ûntfalt him as hja yn dyselde snuorje trout mei de pleatslike fuorman, Barkis. Syn styfheit Murdstone stjoert David dan nei Londen ta, dêr't er te wurk steld wurdt yn in wynhannel dêr't Murdstone foar in diel eigner fan is. David syn baas Wilkins Micawber, by wa't er ynwennet, wurdt troch Dickens ôfskildere as in tragikomysk figuer, ien fan tolve ambachten en trettjin ûngelokken. Uteinlik rekket de man sa djip yn 'e skulden dat er troch de rjochter foar in pear moannen nei it tichthús stjoerd wurdt. As er frijkomt, ferfart er nei Plymouth om in nij libben op te bouwen. Sa bliuwt der nimmen oer om foar David te soargjen, dat de jonge beslút út te naaien foar't syn styfheit him wer ûnder de tomme krije kin.\nHy rint fan Londen alhiel nei Dover ta, dêr't syn iennichst oerbleaune famyljelid, syn âldmuoike Betsey Trotwood, wennet. Dy wie by syn berte nei Blunderstone ta kommen mar wie teloarsteld wer ôfset doe't bliken die dat David net in famke wie. As er no by har oankomt, hat se lykwols begrutsjen mei him en stimt se deryn ta om him fierder grut te bringen. Betsey-muoi, sa't David har neamt, makket koarte metten mei Murdstone syn besykjen om 'e fâdij oer de jonge werom te winnen. Hja neamt David om ta Trotwood Copperfield, mei as ropnamme "Trot", en dat wurdt ien fan 'e ferskate nammen dy't de jonge David geandewei it ferhaal draacht.\nDavid falt foar de tsjeppe Dora Spenlow (yllustraasje troch Frank Reynolds (1876-1953).\nBetsey-muoi stjoert de jonge nei in oare skoalle ta, in folle betteren-ien, dy't rund wurdt troch dr. Strong. Dy besiket oprjocht en bring syn learlingen in gefoel fan ear en selsrêdsumens by. David giet deunby de skoalle yn 'e kost by Betsey-muoi har abbekaat Wickfield en dy syn skrandere dochter Agnes, mei wa't er goed befreone rekket. By harren yn wennet ek Wickfield syn fyftjinjierrige siktaris, Uriah Heep. Dyselde wit, ta Agnes har grutte fertriet, op snoade wize de âlder wurdende Wickfield te bedragen. Sa stelt er Betsey-muoi har jild, mar lit it lykje as hat Wickfield it sels efteroerdrukt. Syn úteinlike doel is, sa dielt er David op boasaardige manear mei, om Wickfield sa omleech te heljen dat er nei de hân fan Agnes tingje kin. Underwilens is David syn eardere baas Micawber wer tsjinkommen, en hy helpt de man oan in baan as assistint fan Heep. Micawber wurdt dan troch Heep by al syn oplichterspraktiken belutsen, want Heep mient dat er yn Micawber ien troffen hat dy't himsels net wanlyk is. Mar dat blykt net sa te wêzen, en mei help fan Micawber bringe David en Agnes de wiere tadracht fan it ien en oar oan it ljocht, mei as gefolch dat Betsey-muoi har jild weromkriget en Heep yn it tichthús ferdwynt.\nUnderwilens ferliedt en ûntearet David syn egoïstyske skoalfreon Steerforth de jonge Em'ly Peggoty. As dat útkomt, biedt er earst oan om har mei ien fan syn tsjinstfeinten trouwe te litten, foar't er alhiel útpykt. Em'ly ferdwynt dêrnei yn Londen, mar har omke Peggoty, de fiskerman, wit har op te spoaren mei de help fan 'e prostituee Martha, dy't fan oarsprong ek út Norfolk komt. Ham, oan wa't Em'ly foar de trageedzje fersein wie, is ûnderwilens omkommen yn in stoarm, doe't er besocht in skip te help te kommen dat foar de kust yn 'e swierrichheden rekke wie. Steerforth, dy't passazjier oan board fan datseldichste skip wie, rekke dêr ek by dea. Nei't er Em'ly weromfûn hat, emigrearret Peggoty mei har, frou Gummidge en de Micawbers nei Austraalje, dêr't se allegearre noch lang en lokkich libje.\nDavid syn grutte leafde, Agnes Wickfield (yllustraasje troch Frank Reynolds (1876-1953).\nDavid sels kriget kunde oan 'e tsjeppe mar naïve Dora Spenlow, de dochter fan syn wurkjouwer. Hy trout mei har, mar har houlik is ûngelokkich oant David him derby delleit dat Dora altyd wat bernich bliuwe sil. Fan in miskream kriget se lykwols sa'n reis dat se dêrnei stadichoan weikwynt en úteinlik stjert. Nei de dea fan syn earste frou beriedt David him deroer hoe't it no fierder moat. Uteinlik beslút er mei de ferstannige Agnes Wickfield te trouwen, dy't altyd al fereale op him wie. Mei har fynt er it wiere gelok en kriget er teminsten fiif bern, wêrûnder in dochter dy't er ferneamt nei syn âldmuoike Betsey.\nDavid Copperfield is in grut tal kearen adaptearre ta film- en tillefyzjeferzjes:\n● David Copperfield (film út 1911), in stomme film út 1911\n● David Copperfield (film út 1913), in stomme film út 1913\n● David Copperfield (film út 1922), in stomme film út 1922\n● Personal History, Adventures, Experience and Observation of David Copperfield the Younger (film), in film út 1935\n● David Copperfield (tillefyzjesearje út 1956), in tillefyzjesearje út 1956\n● David Copperfield (tillefyzjesearje út 1966), in tillefyzjesearje út 1966\n● David Copperfield (film út 1969), in film út 1969\n● David Copperfield (tillefyzjesearje út 1974), in tillefyzjesearje út 1974\n● David Copperfield (tillefyzjesearje út 1986), in tillefyzjesearje út 1986\n● David Copperfield (film út 1993), in tekenfilm út 1993\n● David Copperfield (tillefyzjesearje út 1999), in tillefyzjesearje út 1999\n● David Copperfield (film út 2000), in film út 2000\nDavid Copperfield waard yn 2015 ûnder deselde titel yn it Frysk oerset troch Geart fan der Mear, dy't ek al oare wichtige fertalings út 'e wrâldliteratuer op syn namme stean hie, wêrûnder dy fan Idylls of the King, fan Alfred Lord Tennyson, Tess of the d'Urbervilles, fan Thomas Hardy, en The Time Machine, fan H.G. Wells. De fertaling fan David Copperfield waard útbrocht by Utjouwerij Elikser te Ljouwert yn in mânske edysje fan 765 siden. De publikaasje waard mei mooglik makke troch de Stichting Kristlik Frysk Folksboek en de Douwe Kalma Stifting.\nDickens, Charles, David Copperfield (oers. Geart fan der Mear), Ljouwert, 2015 (Utjouwerij Elikser), ISBN 978-9 08 95 47 576.\nOfbylden dy't by dit ûnderwerp hearre, binne te finen yn de kategory David Copperfield fan Wikimedia Commons.\nOpfrege fan "https://fy.wikipedia.org/w/index.php?title=David_Copperfield_(roman)&oldid=899724"\nLiterêr wurk fan Charles Dickens\nRoman út 1849\nDizze side is it lêst bewurke op 22 okt 2017 om 17.59.


Kollum: "Wa doart noch te bestjoeren?" | Omrop Fryslân\nKollum: "Wa doart noch te bestjoeren?"\n15 apr 2017 - 08:45\n"It drama mei de ynstoarte dug-out yn Twizel krijt in sturtsje. Wie de feriening earder frijsprutsen fan ferfolging, it Gerjochtshôf hat yn heger berop besletten dat der dochs strafrjochtlik nei de saak sjoen wurde sil. Yn de krante stelde de sjoernalist dat dit nijs hurd binnenkomme sil by de klups en de provinsje. Ik tink dat dat nochal sêft útdrukt is. Neffens my fielt dit as in mokerslach, of miskien sels wol as in mes yn de rêch.\nWat der bard is by SC Twizel hat nimmen wollen. Litte we dat foarop stelle. De klup net, de bern net en de âlders net. De minsken dy’t op frijwillige basis drok dwaande binne om rûnom yn de moaiste provinsje fan Nederlân de fjilden, sealen en oare akkomodaasjes skjin en gebrûksklear te hâlden, fertsjinje stik foar stik in lintsje. As dy minsken der net wêze soenen, koene njoggen fan de tsien ferienings daliks wol ophâlde. Itselde jildt foar de minsken dy’t yn de hjoeddeistige tiid noch de moed opbringe kinne om op frijwillige basis yn in bestjoer sitting te nimmen. It kostet in soad tiid en hjoed-de-dei meie je wol hast rjochten studearre ha om de saak op in goede wize yn de stringen te hâlden.\nMei it beslút fan it Gerjochtshôf as útgongspunt begjinne guon fan dizze lokale hoeders fan de breedtesport miskien wolris nei te tinken by de kofje oan de keukentafel. Stel no, dat by de klup dêr’t ik al 25 jier frijwilliger bin, itselde barre soe as yn Twizel? Wol ik my dy ellende wol op de hals helje? Hoe sjocht it doarp nei my as foarsitter of bestjoerslid fan in klup dêr’t we as bestjoer fansels alles ter goeder trouw dien ha, mar no mei sa’n drama konfrontearre wurde? Kin ik wenjen bliuwe yn in doarp mei as buorlju de âlders fan in bern dy’t soks oerkaam is?\nUs dochter sit op follybal. In jier lyn wie der grut ferlet fan bestjoersleden. Alle wurk kaam op in pear skouders telâne, sa as dat op in soad plakken ek jilde sil, en dat koe net langer. It blykte sa dreech te wêzen om nij bloed te finen, dat de feriening faai stien hat.\nDe útspraak fan it Gerjochtshôf om strafrjochtlik nei de saak Twizel te sjen, sil miskien ta in feroardieling liede. Dat is in bytsje foarút rinne op de saken, mar de mooglikheid bestiet. Ik bin bang dat in soad bestjoersleden yn Fryslân, en dêr bûten, dan persoanlik in ôfwaging dwaan sil en syn as har konklúzjes lûke. Troch de termyn frijwillich bestjoere net te ferlingjen te wollen. Of nee, dat is it ferkearde wurd. Eins moat ik sizze: doarre. Want dat is it biedwurd: Wa doart aanst noch frijwillich yn in lokaal bestjoer sitting te nimmen?"\nPlysjefrou ferfolge foar wylde achterfolging Fryske kweker\nSC Cambuur is 'aardich ûnderweis' nei winst op Telstar


Kollum: "Myn ferhaal" | Omrop Fryslân\n12 mrt 2021 - 08:23\n"Tiisdeitejûn siet ik ek foar it ynterview mei Harry en Meghan want ik wie wol benijd nei harren ferhaal. Hoe't it ferrûn is mei syn mem is mei rjocht in drama te neamen en hy seach deselde bui wer hingjen. Se sieten tsjin Oprah oer. Sy is yntusken ek alwer 67 jier mar noch fol fjoer. Ik mei wol oer har en nei it ynterview hie elkenien fansels wer in miening oer dit barren. Ik bin eins ek wol benijd wat der allegear fan wier is en hoe't it keninklike stel weromsjocht op dit ynterview, dochs sille we dêr wierskynlik noait achterkomme.\nIk kin jim wol fertelle hoe't ik it ûnderfûn ha om sneontejûn op 'e telefyzje te wêzen. Ynearsten is dêr de fraach: Wat moat ik oan? Dat is in jaske fan Only wurden en thús hie it in moaie waarme blauwe kleur. Fierder hie ik gewoan in spikerbroek en in swart T-shirt oan dus ik fielde my prima yn dy klean.\nMake-up is punt twa. Dat draach ik gewoanwei hast net, op wat maskara en eachpotlead nei, dus ik hie my thús al wat mear opmakke as oars. Ik brûk nammentlik brún foar de eagen en net swart. Fierder hie ik wat foundation en lippestift opdien. Foar de útstjoering moast ik noch wol yn de make-up stoel want der moast mear foundation op. En mear eachsbrauweguod, eachskaad en lippestift, mar it wie beslist net oer de top.\nIt wie gesellich om wer ris lju te treffen én Biltsk te praten mei myn kollega Hein Jaap. Krekt foar de útstjoering waard ik al in bytsje senuweftich. Ik hie my net mei de ynhâld fan it programma bemuoid en wist dus ek net presys wat der barre soe. Doe't ik by de tafel sitten gong, fûn ik it studioljocht wol fel mar it skynde gelokkich net yn myn eagen, oars hie 'k de sinnebril op ha moatten.\nSa'n útstjoering giet eins yn in soarte fan rûs foarby. Ik wist nei de tiid ek amper mear wat ik allegear sein hie, mar ik fûn it al spitich dat it programma gauris in drege ûndertoan hie. Oer it Frysk, oer de boeken en de ûntlêzing, wylst in boekewike yn myn belibbing no krekt in tiid is om grutsk te wêzen op ús taal, de boeken en it ferskaat oan skriuwerstalint!\nDoe't ik letter de útstjoering werom seach, skrok ik wol fan mysels. Ik wie gjin soerstôk lyk as Lilian, mar like giel as it prúkje fan Wilders! Sels myn jaske hie in oare kleur en in protte reaksjes gongen dus ek oer ús uterlik. Unbarmhertich yn it ljocht set, sminkt as liken seagen we derút as kamen we út Madam Tussaud, dêr kaam it sawat op del. Der wiene ek wol positive reaksjes, hear, en om dy oare ha 'k smaaklik lake want dat fûn ik sels ek.\nWêr't ik my fierder oan steurde, wie dat ik gauris 'Fries' sei as it 'Frysk' wêze moast. Dat ha 'k letter ek foar de fuotten krigen en soks hâldt in minske skerp. Mar it falt dus net ta om yn te felle skynwerpers te stean. Ik bin dan ek bliid gjin keninklike heechheid te wêzen! Ik bin mar gewoan de skriuwster fan it kadoboek Lockdownleafde en jim ha noch oant en mei snein de kâns myn ferhaal fergees by de oanskaf fan in oar boek te krijen.\nDus gau nei in Fryske boekhannel of bestel online! De nijste Fryske boeken lizze yn it ramt fan it Fryske Boekewike Menu dizze kear ek yn de Herberg van Smallingerland yn 'e Rottefalle en dêr sit ik moarn fan 15.30 ôf koroanaproef te sinjearjen. In soad lêswille tawinske!"\nWedstriid VC Snits útsteld yn ferbân mei positive coronatest


Do silst libje (Je zult leven) - Toneeluitgeverij Grosfeld\nU bevindt zich hier: Home1 / Winkel2 / Zichtzending aanvragen3 / Laatste nieuwe stukken4 / Do silst libje (Je zult leven)\nJierren ferlyn seach ik op de Dútske telefyzje in film, dy ’t djippe yndruk op my makke.\nDoe ’t ik yn novimber 1998, yn it ramt fan de betinking “60 jier Kristallnacht”, troch de Dútske stêd Erfurt útnoege wie myn toanielstik “Der Zug” (“De Trein”) by te wenjen, kaam ik yn ‘e kunde mei de Dútsk-Israëlyske skriuwer Salomon Perel. Wy rekken yn peatear meiinoar en al gau die bliken dat de film, dy ’t op my safolle yndruk makke hie, de ferfilming fan syn boek “Ich war Hitlerjunge Salomon” wie.\nIn pear wike letter krige ik in brief fan Salomon Perel mei it fersyk in toanielstik foar him te skriuwen.\nHoewol ik syn fersyk as in eare beskôge, wie ik d’r lykwols húverich foar. Ik wie húverich, in op wierheid basearre stik skriuwe te moatten, oer in histoarje dy ’t in it libben fan Salomon Perel sokke djippe wûnen slein hie en wêr ’t boppedat al in boek en in film oer útkaam wie.\nDe Twadde Wrâldoarloch kent in soad bizarre ferhalen en it ferhaal fan Saolomon Perel is dêr ien fan. Mar dêrneist mei it ferhaal fan Salomon Perel unyk neamt wurde, yn de skiednis fan it “Tredde Ryk”. It toanielstik “Do silst libje”lit ús tsjûge wêze fan de wrâldfrjemde ideologieën dy ’t de Nazi ’s brûkten en fan de neiklap dy ’t dit grouwélige rezjym hjoed de dei foar in soad minsken noch hat.\nSalomon Perel , bêrne yn Peine (Dútslân) yn 1925, wennet yn Israël en reizget in pear moannen yn ’t jier troch Dútslân om lêzingen te jaan, û.o. by bedriuwen en skoallen. Op 23 juni 1999 ûntfong hy yn Tel Aviv, yn opdracht fan de Dútske bûnspresidint Roman Herzog, út hannen fan de Dútske ambassadeur yn Israël, it “Bûndesverdienstkreuz”, de heechste Dútske ûnderskieding dy ’t in boarger krije kin. Op 15 juni 2000 waard Salomon Perel eareboarger fan syn bêrtestêd Peine en war d’r oan syn bertehûs in tinkstien ûntbleate.\nOmdat Salomon Perel (sprek út: Pèrrèl) him de lêste tiid ûnwanmoedich fielt en lêst hat fan sliepeleazens, konsultearret hy in psychiater. Oan dizze psychiater, dokter Heinz Tauber, docht hy syn libbensferhaal. Hy fertelt hoe hy as Dútske Joad tidens syn flecht nei it easten yn in Russysk weeshûs telâne komt. Ûnder in bombardemint moatte hy en de oare weesbêrn flechtsje en falt Sally yn hannen fan de Dútsers. Op de fraach fan in Dútske soldaat oft hy Joad is, antwurdet Sally mei nee en seit dat syn namme Joep Perjell is.\nFanôf dat momint nimt Sally’s libben in bizarre kear.\nOmdat hy floeiend Russysk prate kin, wurdt hy nei it front stjoerd, wêr ’t hy as tolk ynset wurdt. Op foarspraak fan in hege Dútske offisier komt hy telâne yn de Hitlerjugendskoalle yn Braunschweig. Hjir bliuwt hy fjouwer jier, sûnder dat de lieding fan de skoalle en syn meilearlingen d’r efter komme dat hy Joad is. Hy moat oanhâldend op syn iepenst wêze, om net ûntdutsen te wurden en nei in skoft wurdt it foar Sally dreech om de beide persoanlikheden yn himsels in plakje te jaan. Jierren letter wrakselt Sally noch altyd mei in persoanlikheidsfersteuring en moat de Joad Salomon Perel noch altyd libje mei de Hitlerjonge Joep Perjell.\nDo silst libje (Je zult leven) aantal\nArtikelnummer: Fries 206 Categorieën: Laatste nieuwe stukken, Toneelspelen, Zichtzending aanvragen\nIn op wierheid basearre toanielstik\nyn trije bedriuwen\n4 froulju en 6 mânlju\nYn opdracht fan\nSkriuwer fan it boek\nNei it Frysk oerset troch\nRoel van Nijen\nDe skat fan Rûchburd Roel (De schat van Harige hendrik) Gouden handdruk


Convert Fiji dollar Nei Sûdaneeske pûn\nFiji dollar Nei Sûdaneeske pûn konvertie. Fiji dollar priis yn Sûdaneeske pûn hjoed op munttoetsmerk.\n1 Fiji dollar = 207.42 Sûdaneeske pûn\nGemiddelde wikselkoers. De feroaring yn 'e wikselkoers fan Fiji dollar nei Sûdaneeske pûn fynt ien kear deis plak. Ynformaasje oer de útwikseling fan faluta jûn út iepen boarnen. 1 Fiji dollar is no gelyk oan 207.42 Sûdaneeske pûn. 1 Fiji dollar is djoerder wurden troch 0 Sûdaneeske pûn. Fiji dollar taryf nimt sûnt juster ta.\nWikselkoers Fiji dollar Nei Sûdaneeske pûn\nTrije moannen lyn koe Fiji dollar wurde kocht foar 213.19 Sûdaneeske pûn. Trije jier lyn kin Fiji dollar útwiksele wurde foar 21.09 Sûdaneeske pûn. Tsien jier lyn koe Fiji dollar ferkocht wurde foar 216.44 0 Sûdaneeske pûn. Hjir wurdt in diagram sjen litten fan 'e wikselkoers foar ferskate tiden. De feroaring fan 'e wikselkoers fan Fiji dollar nei Sûdaneeske pûn foar in moanne is -2.7%. -4.17% per jier - de feroaring yn 'e wikselkoers fan Fiji dollar.\nWetter - Agrarwetter Fiji dollar Sûdaneeske pûn\nFiji dollar (FJD) Nei Sûdaneeske pûn (SDG)\n1 Fiji dollar 207.42 Sûdaneeske pûn\n5 Fiji dollar 1 037.12 Sûdaneeske pûn\n10 Fiji dollar 2 074.24 Sûdaneeske pûn\n25 Fiji dollar 5 185.59 Sûdaneeske pûn\n50 Fiji dollar 10 371.18 Sûdaneeske pûn\n100 Fiji dollar 20 742.36 Sûdaneeske pûn\n250 Fiji dollar 51 855.91 Sûdaneeske pûn\n500 Fiji dollar 103 711.82 Sûdaneeske pûn\nValutakonverter hjoed foar 10 Fiji dollar jout 2 074.24 Sûdaneeske pûn. Jo kinne 25 Fiji dollar foar 5 185.59 Sûdaneeske pûn . Hjoed kinne jo konvertearje 50 Fiji dollar foar 10 371.18 Sûdaneeske pûn. As jo 20 742.36 Sûdaneeske pûn hawwe, dan kinne se yn Sûdan útwikselje foar 100 Fiji dollar. Om 250 Fiji dollar te konvertearjen, 51 855.91 Sûdaneeske pûn binne fereaske. Jo kinne 500 Fiji dollar foar 103 711.82 Sûdaneeske pûn .\nFiji dollar Nei Sûdaneeske pûn hjoed by 05 July 2022\n05.07.2022 207.423639 -0.279902 ↓\n04.07.2022 207.70354 7.08 * 10-12 ↑\n03.07.2022 207.70354 -0.00134 ↓\n02.07.2022 207.704881 1.74045 ↑\n01.07.2022 205.964431 -1.23419 ↓\nHjoed 207.423639 SDG = 500 FJD. Fiji dollar oant Sûdaneeske pûn op 4 July 2022 is gelyk oan 207.70354 Sûdaneeske pûn. 3 July 2022, 1 Fiji dollar kosten 207.70354 Sûdaneeske pûn. De maksimale Fiji dollar oant Sûdaneeske pûn foar de lêste moanne wie op 02.07.2022. De minimale Fiji dollar oant Sûdaneeske pûn taryf yn wie op 01.07.2022.\nFiji dollar Nei Sûdaneeske pûn wikselkoers skiednis\nFiji dollar en Sûdaneeske pûn jildsymboalen en lannen


'Net mear bidde foar de sûnder': âld-Dronrypster Marco van der Meer poer op katolike tsjerke | Omrop Fryslân\n16 mrt 2021 - 17:21\nAs je as homopear byinoarwenje, kin je relaasje net ynseinige wurde. Mei dat stânpunt kaam de katolike tsjerke moandei. De ferklearring is dat 'God gjin sûnden ynseiniget' om't 'homoseksuele relaasjes net beskôge wurde kinne as Gods plan mei it houlik en famylje'. Marco van der Meer is poer. De âld-ynwenner fan Dronryp wol sa gau as mooglik skrast wurde út it doopregister fan de tsjerke.\n"Ik bin dus in sûnder", seit Van der Meer. Hy is katolyk doopt en falt op mannen. "Ik ha der sels net foar keazen mar ik ha der ek gjin problemen mei." Mar de katolike tsjerke wol, sa docht bliken út it saneamde Responsum ad dubium, in oplossing foar in probleem. Yn dit gefal is dat it ynseinigjen fan homoseksuele relaasjes.\nYndividuën meie wol ynseinige wurde. De katolike tsjerke wol net de yndruk wekke de kar en in libbensstyl goed te karren as it net neffens Gods plan is.\nDat falt Van der Meer rau op it dak. "Ik hie it idee dat dizze paus wat progressiver wie. Mar hy set hjir syn hanteken ûnder en set in grutte groep minsken fuort."\nDat is wat him it meast rekket ek: "Ik leau sels net yn in god. Ik ha al respekt foar minsken dy't dat al dogge. Mar wat te tinken fan LHBTQ'ers dy't al aktyf nei de tsjerke gean? Dy't al in sterke bining ha mei de tsjerke? Dan ha je as pryster al wat út te lizzen."\n"Ik ha nea in probleem hân mei de tsjerke. Myn âlders hawwe mei alle leafde en respekt besletten my dopen te litten. Hartstikke moai", seit Van der Meer.\n"Religy spile foar my nea in hiele grutte rol, mar ik fûn it wol hiel moai om der te wêzen. Ik hie der ek freonen. Mar no't je dit lêze, wol ik hjir út prinsipe-oerwaging net mear byhearre. Je wurde as net folweardich sjoen. Ik ha juster (moandei, red.) direkt besletten dat fersyk ta útskriuwen fan it doopregister op te stellen en te ferstjoeren", seit Van der Meer.\nHy hat syn âlden direkt opbelle om it nijs te fertellen. "Myn âlden stypje my der folslein yn", seit hy. "Dit is net in statement tsjin de tsjerke op himsels, want in hiel soad minsken fine der wol stipe. Mar it is yn myn eagen net goed dat in groep minsken fuortset wurdt as net folweardich", sa seit Van der Meer.\nHarkje nei in petear mei Marco van der Meer\ntsjerke katolyk sûnder homopear


SW-Fryslân tsjin mûnen yn mar | Omrop Fryslân (advertinsje)\nSW-Fryslân tsjin mûnen yn mar 09 okt 2014 - 21:03\n0 reaksjes Wynmûnen yn it wetter - Foto: Omrop Fryslân\nDe gemeente Súdwest-Fryslân wol gjin wynmûnepark yn de Iselmar en in earliker ferdieling fan mûnen oer de provinsje. De gemeente seit dat yn in reaksje op it Winsemius-rapport dat moandei ferskynde. Yn Súdwest-Fryslân binne fjouwer lokaasjes oanwiisd. De gemeente wol gjin park yn de Iselmar, omdat it rekreative en ekonomyske belang fan dat gebiet te grut is foar de provinsje. Boppedat fine se dat gemeenten lykas Smellingerlân, Ljouwert en Hearrenfean ek in bydrage leverje kinne oan it tal megawatts dat oan wynenerzjy levere wurde moat.\nKorreksje meldeLês foarTrefwurden: Súdwest-FryslânIselmarwynmûneparkView the discussion thread.Diel dit berjocht op: 09-10"Au-pairs ynsette by âlderen" 09-10Opnamen foar 'Bak' hast klear Besjoch ek...\n''Undernimmers út Súdwest-Fryslân bestellen troch fûns'' 13 jan 2017 - 6:15 Undernimmers út de doarpen yn de gemeente Súdwest-Fryslân wurde bestellen troch it ûndernimmersfûns dêr. Dat fynt Jappie Zeinstra fan Blauhús. Hy... Ursi Frehner nimt plak Vellinga oer yn provinsjehûs 12 jan 2017 - 21:13 Marieke Vellinga-Beemsterboer ferlit de provinsjale polityk. It D66-steatelid makket de oerstap mei de gemeentepolityk. Se wurdt fraksjefoarsitter... Grutte belangstelling foar behearsplan Iselmar 06 jan 2017 - 7:35 Op De Lemmer wie tongersdeitejûn de lêste ynformaasjejûn oer it ûntwerpbehearsplan foar de Iselmar yn it ramt fan Natura 2000. Dat is in Europeesk... Súdwest-Fryslân hat 2000 lantearnepeallen mei LED-lampen 09 des 2016 - 13:22 De gemeente Súdwest-Fryslân hat oant no ta LED-lampen ynstallearre yn 2000 lantearnepeallen. Dit neijier wiene 550 lantearnepeallen oan bar. De... (advertinsje)


Snie leit hertejacht stil | Omrop Fryslân (advertinsje)\nSnie leit hertejacht stil 10 feb 2009 - 10:20\nDe jacht op de edelherten op Skylge is yn ferbân mei de snie op it eilân foarearst stillein. Neffens in wurdfierder fan it ministearje fan lânbou ferskûlje de herten harren yn de bosken en binne se net te finen. Minister Verburg fan Lânbou hat juster besletten dat de njoggen herten dy´t op it eilân loslitten binne, ôfsketten wurde moatte. Juster is mei de jacht út ein setten en der is yntusken ien bist deasketten.\nKorreksje meldeLês foarTrefwurden: argyfView the discussion thread.Diel dit berjocht op: 10-02300 anonime meldings 10-02Fúzje rjochtsbystân Ljouwert Besjoch ek...


De evolúsje fan optimalisaasje fan sykmasjines: mei wat fergese SEO-advizen | Martech Zone\nDe evolúsje fan optimalisaasje fan sykmasjines: mei wat fergese SEO-advizen\nTongersdei febrewaris 1, 2018 Tongersdei febrewaris 1, 2018 Douglas Karr\nDit wykein moete ik foar kofje mei in freon dy't wurke yn 'e sektor foar thússervices. Hy beklaagde dat syn bedriuw de lêste pear jierren in kontrakt hie mei in SEO-buro, mar hy wie gewoan net wis oft se in rendemint op ynvestearring krigen of net foar it jild dat se mei har útjûn hiene.\nIt totaal wie goed de $ 100,000 yn 't libben mei de adviseur. Se wiene beiden benaud dat as se stopje, se organyske sykliedings kwytreitsje ... en as se trochgiene, soene se gewoan jild nei it húske smite. Ik frege har 3 fragen:\nHoe hie it SEO-bedriuw kwantitatyf har rendemint op ynvestearring bewiisd? Ien fan 'e earste dingen dy't wy mei ús kliïnten dogge is in yngeande taak om te soargjen dat elke lead - tillefoan of web - wurdt identifisearre as in lead fan sykmasjines. Sels mei Word of Mouth freegje wy dat ús kliïnten har klanten altyd freegje hoe't se fan it bedriuw hawwe heard. Dizze ynformaasje wurdt trochjûn oan har ferkeapteam as har CRM wêr't se alle konversaasjes kinne bine oan sykferkear. Net allinich hie de konsultant dit dien, hy nea frege har oft se al of net saken krije fan it organyske ferkear.\nAs jo moarn it SEO-bedriuw kwytreitsje, hokker wurk soe dan stopje? As wy SEO-wurk dogge, ûndersykje wy trefwurden, ûndersykje konkurrinten, artikels skriuwe, grafyk meitsje, kliïntfoto's krije, en sels fideo's opnimme om elke side te besykjen en te ferbetterjen om se opmerkliker en te dielen te meitsjen. Wy optimalisearje fansels de side en soargje der ek foar dat de klantreis dúdlik is markearre om liedingen fan sykmasjines yn kontaktformulieren te riden foar plande ferkeapgearkomsten, fergese proeven, fergese downloads, of demonstraasjes. Yn 3 jier is dizze SEO-adviseur nea rekke har side oan.\nHoe wurdearje jo regionaal as nasjonaal op net-merkte termen? SEO-konsultanten tendearje dingen lykas jo rankje better dan ferline moanne op X oantal kaaiwurden, Geweldich ... mar wat binne dy trefwurden? As de kaaiwurden de namme fan jo bedriuw befetsje, is dat nuttich, mar gjin optimalisaasje foar sykmasjines. Fansels moat jo bedriuw rankje foar har bedriuwsnamme, produktnammen as minsken binnen de organisaasje. De echte ROI fan optimisaasje fan sykmasjines is oanpakke fan kaaiwurden dy't net-branded binne, mar in bedoeling hawwe om it folgjende oankeapbeslút te ûndersykjen. Yn trije jier stie dizze kliïnt allinich yn 'e top 3-resultaten foar merkbetingsten. De tichtste termyn sûnder merk wie # 6.\nDe iennige reden dat wy SEO dogge is om saken te stimulearjen. De ienige manier om SEO te rjochtfeardigjen is mei nij bedriuw. Ik bin net wis fan hoe't jo sizze dat jo sykmasino-optimisaasjestrategyen útfiere foar in kliïnt sûnder har in strategy te leverjen, ynhâld te leverjen en te befoarderjen, en krekte rapportaazje te leverjen dy't jo ynspanningen werjout. It is net oernachtsje ... mar binnen in pear moannen moat in kliïnt de liedende yndikatoaren fan artikels sjen en de side krijt ferkear.\nWat die it SEO-buro eins?\nD'r is mar ien ding dat dizze konsulint koe dwaan ... backlinking, Ik luts wat ekstra rapporten oer backlinks en identifisearre in hantsjefol siden wêr't it buro artikels oer pleatste, ~ 300 wurden per stik mei in trefwurdrike keppeling werom nei it webadres fan 'e kliïnt. D'r is mar ien probleem ...\nIt wurket net.\nDe siden wiene jammerlik dat de keppelings waarden dield en se wiene linkfarms foar mear fan syn kliïnten (as oare SEO-konsultanten). De siden wiene net oertsjûgjend, waarden net ranglist en stjoerden gjin bewustwêzen nei de klant.\nDit is in strategy dy't eartiids wurke ... mar Google hat syn algoritmen sûnt 2011 ferskate kearen oanpast (sjoch de infografyk hjirûnder) om dit spultsje fan resultaten fan sykmasjines te stopjen. Tsjintwurdich freget optimisaasje fan sykmasjines in ton kreativiteit en ynspanning.\nWat soe ik oars dwaan?\nIn kollega yn 'e sektor neamt de strategy dy't wy folgje linkearning, ynstee fan linkbuilding. Wy ûntwikkelje ynhâldstrategyen foar ús kliïnten dy't ûndersiik, artikels, infografiken, mikrografyk, en fideo's befetsje dy't strak rjochte en yngeand binne. Sadree't wy de ynhâld ûntwikkelje, befoarderje wy de ynhâld fia betelle strategyen en public relations, wêrtroch relevante links fan hege kwaliteit werom nei de boarne ride. Gjin spultsjes, gjin hacking, gjin cheats ... gewoan hurd wurkje.\nIroanysk diene de minsken by Bubblegum DIT krekt dizze strategy mei de folgjende infografy, De evolúsje fan optimalisaasje fan sykmasjines, It is in prachtige infografyk, goed ûndersocht en perfekt foar myn publyk. En riede wat? Se fertsjinnen de link!\nOh, en as jo trochklikke op 'e infografy, sille jo in prachtige ynteraktive pagina fine om de Evolúsje fan SEO te belibjen!\nTags: bing skiednisgoogle skiednisskiednis fan sykjenskiednis fan sykmasjinesbiologyske sykjensykmasinesseoseo skiednisyahoo skiednis\nFieldboom: Slimme formulieren, enkêtes en kwizzen\nOogur: Jo URL-adressen foar Google Analytics-kampanje bouwe en folgje\n15 feb 2015 om 7:20 oere\nHâld fan it artikel. Ik wie de update fan Florida fergetten\n27 feb. 2015 om 5:17 oere\nAmazing post foar de begjinners likegoed as foar de organisaasjes dy't besocht te bieden de bêste tsjinsten en graach leverje de bêste sfear oan de brûkers. Ik bin ien fan harren dy't wurket mei sokke organisaasjes dy't har meiwurkers helpt om te learen en foarút te bliuwen. Ik bin bliid om sa'n ynformative post en dy kreative infographic te lêzen. Alle dingen binne geweldich. Betanke om ús te helpen de details fan SEO-tsjinsten te kennen.


US Letter - Wikipedy\nIn fel papier fan US Letter-formaat.\nUS Letter (Ingelsk foar "Amerikaanske brief", of yn dizze kontekst eins "Amerikaansk briefformaat") is in papierformaat foar typmasine- en printerpapier dat yn 'e Feriene Steaten, Kanada, Meksiko, Kosta Rika, Panama, de Dominikaanske Republyk, Kolombia, Fenezuëla, Sily en de Filipinen it measte brûkt wurdt. US Letter is in standert dy't definiëarre wurdt troch it American National Standards Institute (ANSI). Yn 'e measte oare lannen wurdt ynstee A4 brûkt, dat definiëarre wurdt troch de Ynternasjonale Organisaasje foar Standerdisaasje (ISO).\nUS Letter-papier mjit 81/2 by 11 inch (21,59 by 27,94 sm). Ta ferliking: A4 mjit 21,0 by 29,7 sm. It besibbe papierformaat Half Letter, ek bekend as Statement of Organizer L, is persiis de helte lytser as US Letter, en mjit 51/2 by 81/2 inch (13,97 by 21,59 sm).\nMassa[bewurkje seksje | boarne bewurkje]\nYn 'e Feriene Steaten wurdt papiermassa ornaris metten yn Amerikaanske pûnen per ream. Ien ream befet 500 fel. US Letter hat yn 'e regel in basisgewicht fan 20 of 24 pûn (9,1 of 10,9 kg): it gewicht fan in ream fan 500 fellen papier fan 17 by 22 inch (43,18 by 55,88 sm) by in temperatuer fan 21 °C en in luchtfochtigens fan 50%. Ien ream fan 20-pûns US Letter-papier weaget 5 Amerikaansk pûn (2,3 kg), en ien inkel fel US Letter-papier weaget 0,16 ounce (4,54 g), wat itselde is as 75,19 g/m². Op 'e ferpakking fan in Amerikaanske ream papier wurdt yn 'e regel ek metrike ynformaasje fermelden; sa stiet op 'e ferpakking fan 20-pûns US Letter-papier ek "75 g/m²" oanjûn. Ta ferliking: 500 fel 'gewoan' A4-papier hat in massa fan 80 g/m².\nDe krekte oarsprong fan US Letter is ûnbekend. Neffens de American Forest & Paper Association (AFPA) soe it formaat weromgean op 'e tiid dat papier noch hânmjittich makke waard. De lingte fan ien fel US Letter (11 inch) soe likernôch in fearn fan it berik fan 'e earms fan in papiermakker wêze, dy't dus in fel papier oanmeitsje koe dêr't yn 'e lingte fjouwer fellen US Letter út snien waarden.\nUS Letter falt binnen it berik fan it histoaryske quarto-papierformaat, dat al sûnt de Renêssânse yn gebrûk wie en ferwiisde nei fellen papier fan 8-9 inch (20-23 sm) breed en 10-11 inch (25-28 sm) lang. US Letter is ek frijwol persiis ien fearn fan it âlde Britske papierformaat Demy 4to, dat 171/2 by 221/2 inch (44 by 57 sm) wie, as men derfan útgiet dat by it bijsnijen fan 'e úteinlike fellen likernôch 1/2 inch ferlern gie.\nIt regear fan 'e Amerikaanske presidint Ronald Reagan makke US Letter oan it begjin fan 'e 1980-er jierren de noarm foar formulieren fan 'e Amerikaanske oerheid. Foartiid waard dêrfoar it lytsere Government Letter-formaat brûkt, dat 8 by 101/2 inch (20,32 by 26,67 sm) meat. Dat wie in útsûndering, want US Letter wie ek foàr de 1980-er jierren al it standertpapierformaat yn 'e kantoaren fan frijwol alle Amerikaanske bedriuwen en ynstellings en ek foar thúsgebrûk.\nUntfongen fan "https://fy.wikipedia.org/w/index.php?title=US_Letter&oldid=975634"\nDizze side is it lêst bewurke op 30 sep 2019 om 23.16.


Anne Tauber en Erik Jan Kooiman winne Alt. Alvestêdetocht | Omrop Fryslân\nAnne Tauber en Erik Jan Kooiman winne Alt. Alvestêdetocht\n31 jan 2018 - 14:13\nFoto: Fotografie Nienke\nAnne Tauber fan Oranjewâld hat de 30e edysje fan de Alternative Alvestêdetocht wûn. Iris van der Stelt út Sassenheim waard twadde, âld-Haulster Elma de Vries tredde. Tusken de trije froulju siet op de einstreek hieltyd in ferskil fan goed fyftjin sekonden. Aggie Walsma fan Boalsert waard fjirde, Bianca Bakker fan Wynjewâld fiifde.\nBy de manlju gong de winst nei Erik Jan Kooiman. De Lekkerkerker kaam nei 200 kilometer ek solo oer de einstreek. Bart Mol út Wognum waard twadde, Frank Vreugdenhil tredde.\nIt hiele reedrydsirkus yn Eastenryk is fansels mear as it iepen NK, de Alternative Alvestêdetocht en de Aart Koopmans Memorial fan takom sneon. Dat binne de wedstriden foar de toppers. Der binne ek fjouwer alternative Alvestêdetochten tochten oer 200 kilometer foar de toerriders. Cor Faber fan It Hearrenfean komt al tweintich jier op de Weissensee. Hy is benammen dwaande mei de redens fan de dielnimmers: slypje en meitsje.\nArjan Stroetinga foel út by de wedstriid. Fysioterapeut Durk Fabriek sei dêroer: "De lêste dagen hat der in protte hektyk bûten ús ploech west. Arjan hat hjoed in goede wedstriid riden. Hy hie materiaalpech en dêrtroch moast er it oerjaan. Mar hy hat safolle ûnderfining en bliuwt rêstich, dat ik tink dat er sneon wol goed is."\nreedriden Weissensee alternative Alvestêdetocht Anne Tauber\nDrachtster fytsbrêge De Slinger is net mear stabyl\nPrinsesse Beatrix is 80 jier: anekdoate fan in moeting


Tredde plak nei dei ien op EK foar Femke Kok, mar alles leit noch iepen | Omrop Fryslân\n16 jan 2021 - 17:06\nFemke Kok fan Nij Beets stiet tredde nei de earste dei op it Europeesk kampioenskip. De 20-jierrige reedrydster waard by har debút op it EK twadde op de 500 meter en tredde op de 1000 meter. Dêrmei leit nei de helte fan de striid noch alles iepen.\nFemke Kok nei de earste dei op it EK sprint\nOp de 500 meter rydt Femke Kok nei in tiid fan 37,52. Dat is oant dan ta de rapste tiid, mar yn de lêste rit dûkt Angelina Golikova der mei 37,27 ûnder. De Russyske is ek de hâldster fan it baanrekôr op de 500 meter. Dat stiet op 37,02. De Eastenrykse Vanessa Herzog wurdt tredde, krekt foar nûmer fjouwer Jutta Leerdam. Kok kaam skodholjend oer de finish nei de 500 meter.\nDe winst op de 1000 meter gong in bytsje ferrassend nei Jorien Ter Mors. Mei in tiid fan 1.14,10 wie se mar fiif hûndertsten rapper as Jutta Leerdam. Femke Kok kaam yn de lêste rit út tsjin de Russin Golikova. Lang like it der op dat Golikova de rit winne soe, mar Kok pakte troch in bettere finish noch krekt de winst. Dêrmei waard se tredde op de 1000 meter.\nYn it klassemint stiet Kok no ek tredde, mar benammen de earste trije sitte hiel tichteby inoar. Golikova is earste, mar it ferskil op de 500 meter is mar 0.23 sekonden mei Kok. Jutta Leerdam stiet dêr tusken. Ter Mors is fjirde.\nUtslach 1000 meter:\nTer Mors 1.14,10\nKlassemint nei twa ôfstannen:\nTer Mors 0.53\nAlle riders en harren begelieding op it EK sprint sitte yn de saneamde reedrydbubbel, om harren te beskermjen tsjin it coronafirus. Hoe't dat presys sit, lêze jo yn it ûndersteande artikel:\nreedriden Thialf Femke Kok Ek sprint\n'Reservekampioen' Jurre 495 wint Fryske Hynstekeuring yn Drachten


Reijnold Popma fan Oevering - Wikipedy\nReijnold Popma fan Oevering\nReijnold of Rynoldus Popma van Oevering (Wergea, doopt 6 jannewaris 1692 - Ljouwert, 3 novimber 1781) wie in Fryske oargelist, komponist en tsjerkemusikus.\nPopma van Oevering groeide op yn in fermidden fan begoedige en ûntwikkele Friezen. Syn heit, dy’t him nei alle gedachten yn it oargelspyljen oplaat hat, wie Georgius Harmannus (Jurjen Harmens) Oevering, ûnderwizer, organist en teolooch yn it doarp Wergea by Ljouwert. Syn mem wie jonkfrou Jeltsje Reinsdochter (fan) Popma, kommend fan de Roardastate (no: Museum Ald Slot) yn Wergea. De heit waard yn 1706 beneamd as organist fan de Grutte of Grutte of Martinytsjerke en leraar oan de Latynske skoalle yn Snits, dêr’t de húshâlding wenne yn de Lytse Tsjerkestrjitte.\nDe soan waard organist yn Ljouwert, op 16 septimber 1712 fan de Galileërtsjerke en op 26 febrewaris 1713, as stedsorganist, fan de Grutte of Jakobinertsjerke. Letter dat jier troude hy mei Sara Ketel, dy’t ek út in foarnaam laach kaam. Se krigen seis bern. Hy ûntwikkele him ta in aktyf en ynfloedryk tsjerkemusikus. Foar de Grutte Tsjerke wie in nij oargel nedich en Popma luts yn 1724 nei it westen fan it lân om in geskikte oargelbouwer te sykjen. It waard Christian Müller, dy’t it ferneamde haadoargel fan de Grutte- of Jacobinertsjerke yn Ljouwert makke, dat op 19 maart 1727 ynwijd waard troch ûnder oaren Popma sels. \nHy bleau organist oant 1741. Hy wie der ek kariljonspiler en sette dat wurk fuort oant 1757. Syn frou Sara ferstoar om 1775 hinne, wêrnei’t syn pakesizzer Catharina by him ynluts om foar him te soargjen. Bekend is dat hy yn 1779 in hûs kocht yn de Sint-Jacobsstrjitte yn Ljouwert, dêr’t hy twa jier letter ferstoar op 89-jierrige leeftyd.\nPopma wie in fernijer fan de tsjerkekoarsang yn Nederlân trochdat hy om 1740 hinne de stive foardracht fan psalmsettings ferfong troch in libbene, flotte en soepele wize fan sjongen. Yn it earstoan bestie hjir ferset tsjin fanút konservative fermiddens, mar al gau ferspraten syn ideeën har út Fryslân wei oer hiel Nederlân.\nPopma komponearre ek. Fan syn hân soe in boek mei psalmmeldijen bestien hawwe. Syn opus 1 bestiet út VI suittes voort’ Clavier, ferskynd om 1710 hinne by de Amsterdamske muzykútjouwer Estienne Roger en opdroegen oan Marije Louise fan Hessen-Kassel. Hja wie de frou fan Johan Willem Friso fan Nassau-Dietz, de steedhâlder fan Fryslân, en bespile it klavesimbel en de barokgitaar. Popma wie op dat stuit ûngefear achttjin jier en toande him mei dit opus in pionier fan het Ingelske suite lykas Bach dy fiif jier letter ek skriuwe soe (de Seis Ingelske suites).\nYn 2017 ferskynde foar it earst in komplete cd-opname fan Popma syn seis suites troch Bob van Asperen, diels op klavesimbel en diels op Popma syn 'eigen' Müller-oargel fan de Ljouwerter Grutte Tsjerke.\n↑ Bernhardt van Haersma Buma: Grote of Jacobijner Kerk te Leeuwarden. Historie en architectuur van een kloosterkerk. Friese Pers Boekerij, Ljouwert, 2008, side 67. ISBN 978-90330-0648-7\n↑ Rynoldus Popma van Oevering, Frysk Muzyk Argyf.\n↑ Bob van Asperen: Nederlandse 'Engelse suites', taljochting cd-útjefte Suittes voor 't Clavier, Aeolus, 2017.\nOpfrege fan "https://fy.wikipedia.org/w/index.php?title=Reijnold_Popma_fan_Oevering&oldid=1042038"\nPersoan berne yn Wergea\nPersoan berne yn 1692\nPersoan stoarn yn 1781\nDizze side is it lêst bewurke op 8 jul 2021 om 22.58.


Huzen slope yn NW-Fryslân | Omrop Fryslân Skip to main content\nHuzen slope yn NW-Fryslân 11 mrt 2010 - 23:15\n0 reaksjes Foar eltse twa sloopte wenten soe maksimaal ien weromkomme moatte\nDer moatte in grut oantal huzen sloopt wurde yn Noardwest-Fryslân. Sa soe foarkaam wurde kinne dat de wearde fan keaphuzen yn dy regio bot omleech giet troch de befolkingskrimp. Dat skriuwt makelersorganisaasje NVM yn in rapport dat tongersdei oanbean waard oan de provinsje. Neffens de NVM soe der selektyf sloopt wurde moatte om't der oars tefolle huzen op de merk komme. De eigners soene dan jild krije moatte út in spesjaal sloopfûns.\nKorreksje meldeLês foarTrefwurden: argyfView the discussion thread.Diel dit berjocht op: 11-03Flaters by tellen Skylge 11-03Aris ferliest yn Grins Besjoch ek...


Aksje tsjin útsetting famke | Omrop Fryslân (advertinsje)\nAksje tsjin útsetting famke 22 jan 2014 - 10:51\n0 reaksjes Nederlands Dea Tsutskhashvili\nJongeren op Skylge komme yn aksje om it famke Dea Tsutskhashvili op it eilân te hâlden. De 12-jierrige Dea en har famylje ha fan de IND in brief krigen dat se werom moatte nei Geörgië. Dat is it bertelân fan har âlden, mar Dea en har broer Sandro binne yn Nederlân berne. De klasgenoaten fan Dea fine dat se dêrom gewoan op Skylge bliuwe moat. Yntusken hat in advokaat beswier makke tsjin it útwizen, de famylje mei no foarearst yn Nederlân de útslach ôfwachtsje.\nKorreksje meldeLês foarTrefwurden: SkylgeINDútsettingView the discussion thread.Diel dit berjocht op: 22-01Postma sjocht kânsen tanimmen 22-01Polderhoofdkanaal giet troch Besjoch ek...


Lauswolt wol 2007 oerdwaan en nûget Rutte út foar kabinetsformaasje | Omrop Fryslân\n19 mrt 2021 - 21:15\nLandgoed Lauswolt hopet dat Mark Rutte it bûten yn Beetstersweach net ferjit by de formaasje fan it nije kabinet. Op sosjale media hat it bûten in útnûging pleatst foar de politike ûnderhannelers. Yn 2007 makke Jan Peter Balkenende ek gebrûk fan de lokaasje: de premier fan doe joech letter oan dat de basis foar de kabinetsformaasje lein wie yn Beetstersweach.\nYn 2007 wiene it ynformateur Herman Wijffels, Wouter Bos (PvdA) en André Rouvoet (CU) dy't yn de Wâlden mei Balkenende (CDA) ûnderhannelen. Wijffels koe de lokaasje al. Sy besochten doe de lokaasje geheim te hâlden, mar op de earste dei lekte it al út. Der spûken tsientallen sjoernalisten om Lauswolt hinne.\n"Van harte gefeliciteerd met deze mooie overwinning," skriuwt Lauswolt no oan Rutte op sosjale media. "Wist u dat uw voorganger ons Koetshuis op Landgoed Lauswolt in 2007 heeft gebruikt voor een succesvolle formatie. Ze waren er in 3 dagen uit. Dat wilt u toch ook?" De minsken fan Lauswolt wize ek op it koetshús út 1868: "Laten wij dit Koetshuis nu net prachtig verbouwd hebben. Wolkom! Laat u ons even weten wanneer we u mogen ontvangen? Geheel Corona-proof uiteraard."\nBeetstersweach formaasje Landgoed Lauswolt\nArriva rydt nei snein mei mear bussen fanwege ferromming coronaregels


Op in distânsje en nou't de tiid der in wale foar hongen hat, kin ik it rêstiger bisjen. Ik bin nou in oar as dy't ik foartiid wie. Miskien is it ienfâldich dit, dat ik doe noch in bern wie en sûnt dy tiid net mear. Mar it kin ek wêze dat it sûnder dat oars mei my roun wie en dat ik it simpele doarpsfamke bleaun wie. Wol frjemd is yn alle gefallen dat ik krekt op 'e skied tusken bern en greatminske sa ûnforwachte en sa djip sjen moast yn dy ôfgroun, yn dat wûndere geheim fan man en frou. Faeks sil it my ienris, as ik âlder wurden bin en de dingen noch fierder fan my ôfskoud haw, dúdlik wurde oft hjir fan skuld sprutsen wurde mei en hwer't ik yn tokoart sketten bin. Sa't ik it nou sjoch, bin ik skuldich en hie it dochs net oars rinne kinnen as it roun is.\nIt wie in dei yn April, sa'n brodzige foarjiersdei, mei eat fan ûnthjit en eat fan ûnheil tagelyk. Mefrou wie in dei twa mei de beide bern nei stêd, nei in suster fan harres. Hja die dat wol mear: de iene moarns hinne, de oare deis mei de middeisbus werom. Dat domeny en ik hiene it ryk allinne. It wie my wol noflik, ik koe myn gong gean en waerd net neiriden. Domeny siet de moarns op syn keamer to wurkjen. Hy wie hwat ûnrêstich en syn lûd trille, as er hwat sei. Dat fornaem ik doe't ik him kofje brocht. Hy gyng oerein en sakke doe wer yn syn stoel del. Miskien liz ik nou efterôf to folle klam op dy dingen, mar hy wie oars as oars, dêr is gjin mis op. De middeis nei it skûdelwaskjen bin ik nei hûs gien. Hy siet doe wer op syn keamer en weau my ta, doe't ik foar de glêzen lâns gie. Dat died er oars nea. In momint gyng it troch my hinne, dat er himsels miskien net fortroude allinne by my. Mar dêr seach ik him net foar oan. Miskien, tocht ik, fielt er him rom nou't er oardel dei de frijheit hat, en wit er mei syn frijdom net rjocht ried.\nIk wit noch net hwat my dreau om dy jouns jit efkes to sjen hoe't it der by stie. Hope ik ûnbiwust dochs noch dat er om my sa eigenaerdich die? Hoe dan ek, it wie in driuw. Freark en ik soene dy jouns op jierdeibisite nei in muoike fan sines, in lyts healûre fytsen fan ús ôf. En it kaem my yn 't sin dat ik in pear skuon yn 'e pastorij stean litten hie. Ik hie mear goede skuon, mar eat moat my ynjown hawwe\ndy jouns krekt dàt pear oan hawwe to wollen. It wie goed sawn ûre en al knap skimerich, doe't Freark en ik by uzes weifytsten. By de pastorij bleau hy op 'e dyk stean en ik gyng nei de efterdoar. Dy wie op 't slot, mar ik wist de twadde kaei to finen, dy't altyd oan in spiker yn it efterhûs hinge, dat ik der moarns ynkomme koe. Yn 'e koken draeide ik it ljocht oan, mei it doel myn skuon út 'e kast to fandeljen. In frjemde skrik skeat troch my hinne doe't ik dêr dy ûnbikende fyts stean seach. Eat waerd yn my wekker, in formoeden, in ik-wit-net-hwat-gefoel. Ik stie in telmannich stil. Der wie neat to hearren yn 'e hûs, oars net as op 'e oerloop it drippen fan in kraen, dy't dat altyd die. En dochs wie it hûs fol fan in frjemd geheim, dat ik suver taeste koe, sa stoflik wie it oanwêzich. Myn hiele lichem stie spand en in nuver rûzjen gyng my troch de holle. Ik kloppe sunich oan 'e doar fan de foarkeamer. Neat. Doe roun ik de trep op, in driuw folgjend dy't djip út myn lichem opkaem en dy't ik net wjerstean koe. Ik makke gjin lûd. De kraen op 'e oerloop dripte stadich en taei. Yn 'e foarkeamer sloech in klok, sawn slaggen. Doe stie ik foar de sliepkeamersdoar. Myn senuwen spanden har, myn hert sloech. De spanning stie strak en skerp yn myn yngewant. Ik hearde lûden, fan waermte en yntimiteit, fan amper ynhâlden hertstocht. Sa moat it wêze as twa minsken elkoar leafhawwe, skeat it troch my hinne. It wie as waerd der in riedsel oplost, dat lang yn myn libben rélein hie en wachte op 'e ûntknoping. Forhalen en oantsjuttingen fan lang forlyn krigen bitsjutting en stal. Al hie ik dat doe yn myn eigen libben noch net meimakke - dat fan Freark en my wie noch hwat boarterij en earne yn mysels wie ik bang fan in al to neije oanrekking - ik fielde it oan de bloedslach dy't troch my hinne fear. It like as wie ik dat frouminske dêrre. Ik lei myn ear tsjin 'e doar oan. Alles yn my stie op 'e hark. Ik hearde domeny syn lûd, folder en jonger as oars wol, en dat fan it frouminske, hymjend en lokjend as kaem it út mysels. Ik hearde hoe't der tute waerd en sêft lake, lake djip út 'e kiel wei. Op dat stuit koe ik myn spanning net mear bihearskje. Ik stjitte tsjin 'e doar oan. In wrâld stoartte yn, like it my ta. Myn hert sloech as in wyld. Yn 'e keamer waerd it stil. Hja hawwe my heard, tocht ik, ik moat hjir wei. Sa sunich as ik koe sloep ik nei ûnderen. Myn sliepen kloppen ta barstens ta. Ik gyng nei de koken. Wer dy fyts. In gloednije fyts,\nmei in soad nikkel. Fan hwa wie dy? Op itselde stuit seach ik it, op it plaetsje oan it sealtaske: Janke van der Bij.\nYnienen moast ik laitsje - grimmitich en dwaes. It kaem fan 'e spanning, fan 'e alteraesje. Ik lake sa lûd dat hja hawwe it boppe hearre moatten. En doe moast ik gûle. Hwat is der mei de minsken, tocht ik, hwerom dogge hja sa? Hwerom binne hja sa oars as hja lykje? Hwerom kin Freark syn hannen net thúshâlde soms? Hwerom giet domeny him to bûten mei in frjemd froumins, in rike boeredochter, in Sneinskoallejuffer...? Hwerom miende ik dat ik dat froumins wie, en hwerom winske ik har to wêzen? Hwerom hawwe de minsken sokke nuvere geheimen, sokke djippe driften yn har libben? Ik forgeat de hiele skuon en stoattele nei bûten.\n‘Dat duorre noch al hwat’, sei Freark noartsk. Ik antwurde net. Ik haw net folle sein, dy reis, en mear as ienris frege er: ‘Hwerom bist sa stil, hwat is der mei dy?’\nLetter, by de thébisite, sei er:\n‘Dou hast dy oare skuon net iens oan’.\n‘Ik koe se net fine’, sei ik. Ik wie oerrinnende fol fan wanhoop. Ik fielde my skurf en smoarch, dat ik twa minsken trapearre hie op har tsjuster geheim. Ik wist wol, dat sokke dingen barden, yn 'e boeken, en ek wol yn 'e wrâld, mar earne oars as yn myn wrâld, fier fuort. Ik wie der nea net mei de noas op treaun. Ik forachte it hiele bidriuw en it lokke my dochs. Soms skeat it troch my hinne dat ik it wêze wold hie en dat ik jaloersk wie op Janke van der Bij. Ik moat der bleek en ûngedien útsjoen hawwe, dy earme muoike tôge tominsten rûkersguod oan en woe my fan alles ta ha. Ik koarre der fan. Myn tinzen fleagen alle kanten út: domeny, mefrou, de beide jonges, Janke van der Bij, myn eigen heit en mem, Freark, in boek dat ik lêzen hie... it wie ûndraechlik, ik siet op spjelden. Fan it petear haw ik de helte net forstien. Der wie hwat yn my brutsen, ik hie myn bitrouwen yn God en minsken forlern. It is sûnde en skande, tocht ik op in stuit, slimmer as dit kin 't ek al net. In domeny, dy't elk bitrout en dy't de minsken yn it spoar hâlde moat. En doe: ja, mar it is ek wol wer to bigripen. Hy is in man fan goud, en soe soks net dwaen as 't mar efkes oars koe. Hja moat him forlaet hawwe. Mar dochs is it sûnde, yn 'e Skrift stiet... En oan 'e oare kant wer: Mefrou har tipelsinnichheden, har minne sinnen, har skytskjinnens, har... Ik kin my bigripe dat men\ndêr jins nocht fan kriget. Mar dy bern...? Sa mjelden myn tinzen yn in rountsje om. As yn in koarts socht ik om barren skuld en ûntskuldiging. Underwiles slokte ik stadich en mei wearze de swietekou troch dy't my taprest waerd, dat ik der mislik fan wie en in skoft yn 'e tún stie to koarjen. Ik moast spuije, mar Freark syn ûnhandichsoarchsume oanwêzigens bihindere it. Ik bigryp net hoe't dy joun omkommen is.\nBy healwei alven stapten wy op. De weromreis, yn 'e koele nachtloft, die my goed, ik waerd hwat rêstiger, mar sei noch net folle. Op in stuit stapte Freark ôf. Ik bleau ek stean.\n‘Ast my nou net seist, hwat der mei dy is’, sei er, ‘dan gean ik net fierder’.\n‘Bliuw hjir dan mar stean’, antwurde ik, ‘ik kom allinne ek wol thús’.\nMar hy hâldde oan:\n‘Doe't wy fuortfytsten wie it goed, mar doest út 'e pastorij weikaemst, wie 't ynienen mis mei dy. Ik kin it dochs net helpe?’\n‘Né’, sei ik, ‘dou kinst it net helpe dat ik pine holle haw’.\nWy stiene dêr sa op 'e iensume dyk. Ik wie ûnbillik en ûnreedlik tsjin him, mar koe der neat oan dwaen. Hy woe my nei him talûke, mar ik warde ôf. De moanne sylde steatlik de himel lâns tusken lyts wolkjeguod. Lette fûgels songen yn 'e greiden. It wie in nacht as side. In nacht om leaf to hawwen yn folsleine oerjefte. Ynienen hearde ik in kraen drippen en frjemde lûden fan in man en in frou dy't laken en tuten en elkoar leafhiene, sa hertstochtlik leaf as nea. Wie ik it sels, dy frou, wie ik it sels? Bounze dy leafde, dy hertstocht sa djip yn mysels? It gefoel fan hearlike sûndichheit barnde sa forheftich yn my, dat ik koe it net langer úthâlde. Wanhoop fleach my oan. Ik moast gûle en hong foaroer op it stjûr. Yn myn lichem bounze it, mei tûzen hammers. Ik moast it kwyt.\n‘Domeny....’, snokkere ik.\n‘Hwat wie der mei domeny....?’\n‘Dy is mei in frjemd froumins....’\n‘....Dat silst dochs lige? Né, dat lychste....!’\n‘It is wier’, slokte ik, mei in gefoel fan bifrijing, mar ek fan eangstme. It preau bitter op 'e tonge. Hie ik it sizze mocht? Wie it gjin forrie? Mar it wie as waerden de wurden\nmy ynblaesd, ik hoegde se mar in triuwke mei to jaen:\n‘It is wier, sa wier as ik hjir stean. Der stie in frjemde fyts yn 'e koken en it wie sa stil.... En de kraen dripte, en doe gyng ik nei boppen en hearde it.... it is wier....’\n‘Hwa wie it?’ frege Freark, oerstjûr en heas fan lûd.\nIk siz it net, tocht ik, ik siz it net, ik wol it net sizze. Mar ik wie jaloersk op dat froumins, ik koe se wol haetsje. Né, ik woe it net sizze. Mar ik haw it al sein:\n‘Janke.... Janke van der Bij.’\n‘Dat.... dat kring....’, stjitte Freark der út, en hy flokte. ‘Dat flarde, dy.... It is in great skandael.’\n‘Ik wit net,’ sei ik, út selsfordigening.\n‘Witstou dat net? Soa.... in troud man mei twa bern. En dou witst net oft it in skandael is? En in domeny noch wol, dy't de wurden reinens fan siel yn 'e mûle bistoarn lizze, dy't ús altyd op it hert bynt.... Bah....’\nWy fytsten swijend fierder en broddelen beide oan ús eigen tinzen. Sa nou en dan liet Freark in gjalp wraeksuchtige libbenswiisheit los. Ik sei neat en liet syn oanfallen smoare. Tichte by it doarp skeat ús in fytser foarby.\n‘Dat wie se, seachst dat?’ sei Freark. ‘dy rothoer.... Se kaem dat út wei....’\n‘Stil nou mar’, sei ik wurch en moedeleas. By ús thús draeiden wy it paedtsje yn. Us folk wie al op bêd. Wy sieten noch efkes by de tafel. Praet woe net komme, en frijen alhiel net. Dêr wachte ik nammers ek net op. Doe't Freark fuort soe, hâldde ik him efkes werom:\n‘Siz, praet der mei nimmen oer, - hâld it foar dysels. Ik haw it dy yn djip geheim forteld. Ik soe net graech wolle, dat it útkaem. Silst it tsjin gjinien sizze?’\n‘Hy hat fortsjinne, dat syn skande de wrâld oergiet,’ sei Freark wreed. ‘En dat froumins ek.’\n‘Doch it dan om syn frou en syn bern,’ warskôge ik.\n‘Dy geane dochs frijút? As se oer de earste slach hinne binne.... Hja hat jild genôch fan harsels.’ Freark wie my mei syn tinken al fier foarút.\n‘Ik biswar it dy: siz it net!’\n‘En as it nou myn plicht is? Dy man kin hjir sa dochs net bliuwe? Dy moat hjir wei.’\n‘Dou kinst neat biwize. Ik kin dy foarliigd ha.’\n‘Dyn ûntdienens liicht net.’\n‘Ik lûk myn wurden yn.’\n‘Ik haw har der dochs sels weikommen sjoen?’\n‘Dat is noch gjin biwiis.’\n‘Né, mar wol in biwiis fan dyn wurden.’\n‘Doch it dan om my.’\n‘Om dy? Hokfoar bilang hastou dêrby? Kinst wol in oar plak krije, en in better ek. Takomme Maitiid trouwe wy miskien dochs.’\nYnienen wist ik dat wy net trouwe soene. Ik wist dat ik him leafhie, miskien oars as Janke van der Bij. Ik wist dat ik him helpe moast en biwarje foar de skande. Der skeat my hwat yn 't sin:\n‘Ik gean sels ek net frijút.’\nFreark krong op my oan, ik fielde syn siken yn myn gesicht.\n‘Ik haw sels ek hwat mei him hawn. Janke wit dat....’\n‘Ek sà....?’ Syn eagen skeaten fjûr, ik waerd bang fan him, mar ik hâldde hoek:\n‘Ja, ek sa. En dêrom: ast it fortelste, komt dat ek los.’\nFreark wie forbûke. Yn it tsjuster fielde ik dat er my forachtlik oanseach. Miskien hat er my formoardzje wold, smoare mei syn sterke hannen. Mar hy die it net.\n‘Siz it net,’ smeke ik, ‘siz it net. Ast noch ien sprútseltsje foar my fielste....’\n‘Oer dat sprútseltsje prate wy net,’ sei er g'reatsk en wreed, ‘mar tusken ús is it út.’\nHy draeide him om en gyng nei hûs. Ik woe him noch neiroppe: ‘It is net wier, ik liigde it mar’. Myn mûle woe net. Machtleas en forslein bleau ik stean. Yn it tsjuster seach ik syn heechoppich stal weiwurden, ynfieren en hast greatmoedich. Ik gyng nei de kraen en dronk oant ik net mear koe. Dy nachts haw ik gjin wink yn 'e eagen hawn.\nDe oare moarns kaem domeny by my yn 'e koken. Hy draeide hwat nuver om my hinne. Ik liet him gewurde en die as murk ik neat. Ik hie pine holle en fielde my slop en leech fan binnen.\n‘E'h.... wiene jo justerjoun hjir yn 'e hûs?’ frege er.\n‘Ja domeny,’ antwurde ik, sa fleurich as ik mar koe. Hy seach my skerp oan as woed er yn my sjen hoe't de kaerten leine. Hy hat grif noch hope dat ik neat fornommen hie. Hy soe wer fuort.\n‘Ik haw alles heard,’ sei ik, om him to helpen. Ik koe\nwol gûle. Om him en om mysels.\n‘Dat koe ek hast net oars,’ sei er moedeleas. Syn eagen doarmen ôf.\n‘Ik hie net tocht, dat jo sokke dingen dwaen koene!’ flapte ik der út, heal en heal yn in fielen boppe him to stean en tagelyk yn in bisykjen om troch in toan fan ûndogenskens him wer hwat moed to jaen. Dat mislearre. Hy glimke tryst en nerveus. As ik wol, haw ik dy, tocht ik. Mar fielen fan triomf joech it net.\n‘As jo wolle, bin ik forlern,’ sei er sêft.\n‘Ik wol it net.’ antwurde ik.\nHy libbe op:\n‘Miene jo dat?’ Hy sei ‘jo’, oars altyd ‘dou’.\n‘Fan my sil gjin minske it hearre. Dat swar ik jo.’\n‘Tankje’, sei er. It klonk noch al pathetysk. Hy moat triennen yn 'e eagen hawn hawwe, mar ik seach him net oan. In oar gefoel oermastere my: As er my nou ris yn 'e earms naem en my tute, dan soe 'k my net forwarre. Winliken hâldde ik ek fan him, miskien hwat oars as Janke van der Bij, miskien ek wol krekt sa. Ik haw der allinne nea gjin erch yn hawn, it wie my sa frjemd en sa fier. Ik wie noch sa jong doe. As er it dien hie, hie ik mei-iens myn skuld dylge. Mar fansels die er it net. Hy socht oanlieding om fuort en woe jitris syn tank uterje, mar foun gjin wurden.\n‘Ik bigryp it allegearre wol,’ sei ik, yn mislearre greatmoedichheit.\n‘Ik hâld fan har. Mar ik doch it nea wer. Nea wer. It is út. Fan nou ôf oan is it út, dat swar ik dy.’\nDe middeis, ûnder iten, hawwe wy der net mear oer praet. Ik fielde my ûneinich tryst en ûnfoldien. De middeis haw ik allinne yn 'e keamer sitten to gûlen. Yn in dwyl die ik myn Freedswurk. Oan 'e muorren hingen oeral foto's fan de beide jonges, Geart en Jorrit, it wie my nea sa opfallen. Tsjin brea-tiid kaem mefrou thús, fleurich en wol yn in nij mantelpak, dêr't ik myn sin ek oer sizze moast. Domeny bearde wakker. Ik allinne hearde de ûndertoan fan illinde yn syn lûd. De jonges setten it hiele hûs op stelten, nei dy oardel dei op in boppehûs.\nIn wike-mannich gyng it goed. It wie net in ûre by my wei, mar it libbe net sa forheftich mear yn my as earst.\nDer kaem eat fan in formoedsoening yn myn libben. It komt goed, tocht ik, it komt wol goed, as de tiid mar opsjit.\nDoe lykwols, in Tongersdeitojoun op it sjongen, gyngen der yn 'e frouljushoeke stikeme forhalen oer Janke van der Bij en domeny. It wie as sonk ik troch de groun. Nimmen lykwols dy't erch yn my hie: myn namme wie dus net neamd. Myn skuld, tocht ik, myn skuld. Freark hat de boel forret. En de folgjende dagen hearde ik it nijs ek fan oare kanten. It gyng as diggelfjûr it doarp troch. By ús thús gyng it tomûk, wy wiene op 't lêst bern. Ik fornaem nou ek, dat der mear biswieren tsjin dizze domeny wiene. Hy preke net nei 't sin, it wie sa taei allegear, sûnder gloede. Hy forsleauke syn dingen en makke net folle fan it húsbisiik. Sels út syn studintetiid kamen forhalen los. Ik hie it domeny sizze wold, mar koe him net to wurden komme dêr't nimmen by wie. En de iene kears dat dat wol sa wie, wist ik net hoe't ik it ha moast.\nDat myn forkearing út wie, like net folle praet los to meitsjen. De buorren naem it nochal gewoan op, sels myn kammeraetskes seine der net folle fan. Hawwe hja miskien dochs noch in forbân socht tusken dy twa dingen?\nDe Sneontojouns, doe't ik troch de buorren roun, kaem ynienen Gerben Aukes my op 'e side.\n‘Ik moat efkes mei dy prate,’ sei er. ‘Dou hast okkerdeis hwat fan domeny sjoen?’ Under syn praten seach er tomûk efterom, oft ek immen it hearre koe.\n‘Ik haw neat sjoen’, sei ik skerp en seach him yn syn lytse barge-eachjes dy't er liep taknypte.\n‘Hwerom freegje jo my dat?’ sei ik. It siet my oan 'e kiel ta.\n‘As tsjerkeman,’ sei er.\n‘En hwat wolle jo dan?’\n‘Tinkt dy net dat it ús oangiet as in domeny der sa yn lâns giet?’\n‘Ik bin gjin tsjerkeman,’ sei ik. ‘Jo moatte mar gau nei hûs gean. En as der hwat mis is, dan moatte jo dat sels mar útfiskje.’\n‘It is dyn plicht it ús to sizzen,’ forfette de slachter. ‘Dou komst ek wol yn tsjerke, dou giest op fragelearen.’\n‘Ik haw neat to sizzen,’ antwurde ik greatsk.\n‘Bitink dat wy dy meitsje en brekke kinne.’\n‘Bist sels ek net frij fan him.’\n‘Ik bin my gjin kwea biwust.’\n‘Soa net. En hwerom is it dan útrekke tusken dy en Freark?’ Hy gyng lyk foar my stean en piuwde nei my mei syn gleije slachtersfingers. En doe, sunich en sliskjend, wylst my in skoat tabakswalm yn 'e noasters opkrong:\n‘Hastou faeks sels ek net mei domeny....’\n‘....Fleislike oanrekking hawn?’\nIk moast der om laitsje, sa mâl as dat hearde út de mûle fan dizze man, dizze slachter.\n‘Ikke? Man, waei op.’\nHy waerd fortrouliker:\n‘Bigryp my goed. Wy hawwe gjin kwea yn 't sin. Wy wolle allinne mar it goede.’\nIk hie freegje moatten hwa't ‘wy’ wiene, mar ik haw gau genôch bigrepen hwat der efter dit wurd siet. Ik swei.\n‘Wy wolle dy sparje. Ast efkes mei my yn 'e hûs komst. Hjir kinne wy net prate.’\n‘Ik haw neat to forbergjen.’\n‘Miskien is der ek hwat oan to dwaen dat domeny noch rêdden wurdt foar de wrâld. In oar birop of sa. Wy drage him gjin forkeard hert ta, mien dat net. Moatst mar efkes meigean, dan kinne wy prate.’\nHy figelearre op myn gefoelens fan meilijen. Mar dat hie ik doe noch net troch. As ik domeny der mei rêdde koe, hwerom dan net? Ik gyng mei. Hy gyng my foar de winkel troch. Yn 'e wenkeamer siet in hiel omsittend laech. Ik telde fiif man. It kinne ek mear west ha. Yn alle eagen ljochten fûnken fan opsternatens en wraek, it like in moardkomplot. Mar tiid om nei to tinken en it formidden to bistudearjen hie ik net. Harm Tamsma naem it wurd. Syn lûd kreake yn 'e healtsjustere keamer as in oardiel:\n‘Sjoch, wy wolle de wierheit witte en sjen hwat wy dwaen kinne om domeny to rêdden. Bigripe jo dat?’\n‘Ik wit net hwat jimme fan my wolle. Ik haw dy praetsjes ek wol heard, mar dy komme net fan my.’\n‘Ik soe my der mar net mei leagens útwine’, sei ien yn it tsjuster.\n‘Dy't a seit, moat ek b sizze,’ sei in tredden. Ik wist ynienen dat ik mysels yn in net fan leagens bifrissele hie. Hoe komt in minske dêr út? Kin men skjin skip meitsje troch de\nienfâldige wierheit to fortellen en mar troch de knibbels to gean? Ik wist gjin útkomst en swei. As hja my de tiid jown hiene, hie ik miskien de wierheit sein. Mar Germ Aukes spatte op:\n‘Hwa hat domeny en dat fanke trapearre....op....’ hy seach efkes op papieren foar him op 'e tafel, ‘....op Tiisdei 28 April de jouns sawn ûre? Wie it 7 ûre of wie it gjin 7 ûre?’\n‘Kin wol wêze’, sei ik, ûnforskillich. Ik bidoelde to sizzen dat it dy deis grif wol sawn ûre west hawwe soe. Mar hja leine dat fansels oars út.\n‘Hastou doe net in fyts yn 'e koken fan 'e pastorij stean sjoen? Wiestou dat net? Astou net liichste, dan liicht in oar.’\n‘Ik wit der neat mear fan.’\n‘En hwa is de jouns tsjin alven op 'e dyk by de Trijehoek Janke van der Bij op 'e fyts tsjinkommen? Dou soms net?’\n‘Dat al,’ sei ik, yn it bisef in flater makke to hawwen dy't net wer to dylgjen wie, ‘mar hwat seit dat? Mocht hja dêr net fytse?’\n‘Hwat kant kaem hja doe út wei?’\n‘Dat haw ik net sjoen. It wie tsjuster.’\nImmen oars naem it wurd. Ik seach earst net hwa't it wie, letter ûntdiek ik, it wie de ryksûntfanger. Hy bisocht it yn goedens, alteast yn freonlikens:\n‘Sjoch famke, jo moatte dit goed bigripe, jo binne sels ek fan 'e tsjerke, en jou âlden ek. Jo moatte bigripe dat hjir hwat mis is. Mis, skeef. Hjir is in slimme misstân en dêr moatte wy as lju fan 'e tsjerke, de mienskip fan 'e hilligen, uzes ta dwaen om dy út 'e wei to krijen. Dat is ús plicht en it is jou plicht. Dat wol net sizze dat wy domeny it slachtoffer wurde litte.’\n‘Hjir moat rjocht dien wurde,’ sei Tamsma mei in kreakjend lûd.\n‘Rjocht.... èn erbarming,’ folle de ryksûntfanger oan.\n‘Earst rjocht en dàn erbarming’, forbettere Tamsma.\n‘Krekt, sa is it,’ sei de slachter.\n‘Dou bist sels ek net skjin op 'e ribben,’ foel de man yn it tsjuster út.\n‘Hwat bidoele jo dêr mei?’ frege ik.\n‘Hast sels ek by him....’, hy seach de rounte bylâns, ‘....op bêd west.’\n‘Leagens’, sei ik. ‘Leagens allegear.’\n‘Hast it sels forteld.’\n‘Ik haw it nimmen forteld.’\n‘Dus,’ kreake Tamsma, ‘Dou hast it nimmen forteld. Dou liichst nou of dou hast doe liigd. Ien fan twaën.’\n‘Ik haw doe liigd,’ sei ik. Ik hie gjin forwar mear en wist net hokker kar to dwaen, miskien wie 't de forkearde.\n‘En hweróm sprieken jo doe ûnwierheit?’ frege de ûntfanger, kalm en bihearske, mar krekt efkes to swiet.\n‘Om domeny to sparjen’, sei ik.\n‘Dan wiè der dus hwat to sparjen,’ konkludearre de ûntfanger biret. En Germ Aukes tongere:\n‘Sjo' jim nou wol!’\nDe ûntfanger kichte en skreau hwat op. Ynienen wie der drok gepraet om my hinne. Tagelyk murk ik dat hja my gjin stoel oanbean hiene. Ik stie yn 'e keamer foar it bedskud, rjochtop mei de hannen by my del. Ik stie midden yn it ljocht.\n‘Ik jow bilies,’ sei ik.\n‘Dan wolle jo ús faeks alles fortelle hwat jo sjoen en fornommen hawwe,’ sei de ûntfanger.\nIn ûre grif wol hawwe hja mei my dwaende west. Dan de iene wer en dan de oare. Hja joegen my in stoel en de slachtersfrou brocht sels in glês wetter. Ik dronk mei greate swolgen. It wie in neare dream. De iene die freonlik, de oare fluensk, de tredde mei driging, de fjirde mei bibelteksten. De iene rjochtút en de oare slûchslim. It wie as hiene hja de rollen kreas forparte. Hja hiene gelyk: In domeny is in domeny, dy moat in foarbyld wêze en stean foar de dingen dy't er forkundiget. Hy, hoeder oer ienfâldige doarpsminsken, hie net op syn plak west. It wie fier mis. Boppedat, hja soene it goed mei him meitsje, dêr hoegde ik gjin noed mei to hawwen. Hja wiene op 't lêst minsken. Ik sels soe net neamd wurde. Ik moast dochs ek hwat foar myn reputaesje oerhawwe. As ik mar efkes dit papier tekenje woe.\n‘Ik tekenje neat,’ sei ik. ‘Ik haw alles forteld, dat moat genôch wêze.’\n‘Wy moatte in skriftlik tsjûgenis hawwe,’ sei de ûntfanger. ‘Of wolle jo dat wy jo sels as tsjûge der by roppe? It is in djip geheim, der kraeit gjin hoanne wer nei. It bliuwt ûnder ús.’\nIk lies. It papier forklearre dat ik op dy en dy dei sa en sa let fornommen hie dat domeny fleislike mienskip hawn\nhie mei in oar as syn eigen frou. De namme fan Janke waerd net neamd.\n‘Dat is net goed,’ sei ik, ‘dy fleislike mienskip wit ik neat fan. Wol dat hja yn 'e sliepkeamer wiene.’\nDer waerd gniisd en Germ Aukes sei:\n‘Grif om it nije bihang to bisjen.’\nMar de ûntfanger bleau earnstich en foroare de tekst. Hy skreau it hiele stik oer. Ik hie efkes de tiid om nei to tinken. De fâlle is slûchslim opset, tocht ik, mar ik doch it net. Ik rin der net yn. Ik soe nei de doar ta, deawurch as ik wie. Mar de ûntfanger wie klear:\n‘Nou, ik haw it foroare. Is 't sa goed?’\nIk lies. Ik smiet it papier oer de tafel en rôp:\n‘Mar ik doch it net! Ik doch it net!’\nGerm Aukes kaem oerein:\n‘Soa, dou dochst it net. Nou mannen, gjin gedonder mear, lit har dat oare papier dan mar lêze.’\nDe ûntfanger wifke in pear tellen en seach de rounte bylâns. Guods knikten fan ja. Doe skoude er my in oar papier ta. Dêr stie yn, Janke van de Bij en iksels hiene dyselde ‘fleislike mienskip’ mei domeny hawn. Undertekene: Freark Woudstra. Forachting snie troch my hinne. Myn hert sloech as in wyld.\n‘It is net wier!’ rôp ik yn in lêste opflakkering fan helder tinken, ‘it binne leagens allegearre.’\n‘Jo hawwe it oars sels forklearre,’ sei immen.\n‘Wolstou it Freark ligen hjitte?’ raesde Germ Aukes. ‘Wolstou biweare dat dy samar om 'e nocht dy forkearing útmakke hat?’\n‘Dat binne twa sûnden,’ sei de ûntfanger. ‘Twa sûnden is slimmer as ien. As jo nou dy forklearring tekenje, dan sille wy dizze forneatigje. Dan bliuwt der mar ien sûnde oer, en dat soe faeks to'n goede fan domeny wurkje kinne. En jou reputaesje is rêdden.’\nDat dat lêste net opgyng en it earste winliken likemin, haw ik pas letter bigrepen. Op dat stuit leaude ik dy arguminten. It wie stil. Ik seach de rounte bylâns. Allegear knikten hja ynmoedich en tagedien.\n‘It makket yndied gâns forskil,’ sei Tamsma stadich, suver yn tinzen wei. ‘Ik haw heard fan in domeny dy't nei in misstap dochs noch in bêst birop krige. Witte jim wol?’\n‘Ja,’ sei Germ Aukes, och sa myld foar syn dwaen, ‘en dy fleislike sûnden, och, dat is minsklik, dêr kin men bi-\ngryp foar hawwe, al kin men it fansels net goedkrije, sa net.’\n‘En yn alle getallen fan in domeny net,’ filosofearre Tamsma.\n‘Ik soe 't mar dwaen, fanke,’ sei de man dy't oant nou ta it minste sein hie, ‘it is altyd noch better as dat oare.’ It wie, seach ik nou, ús buorman, in man dy't ús as bern altyd in apel of in par tatreau. Rintenier-âldfeint, dy't by uzes thús altyd yn in rook fan ûneinige goedens stien hie. Hy hie ús heit alris jild liend en in treddepart net werom ha wollen. Syn lûd wie it myldst en oannimlikst fan allegearre. Nou efterôf tink ik, dat er as weardefolle pion op it kritike stuit nei foaren skoud is. Mar miskien hied er yndied gelyk en wie it syn goed hert. Ik fielde syn oanwêzichheit as in garânsje. Ik biswykte. Triljend sette ik myn namme. Der gyngen suchten op. Foar't ik nei de doar stoattele, naem de ryksûntfanger de forklearring fan Freark en skuorde him oan alle snipers. Yn safier hawwe hja wurd hâlden: myn optochte misstap is in geheim bleaun. Ek foar domeny sels.\nDe oare moarns preke er foar 't lêst. Der wiene mear lju yn tsjerke as ik forwachte hie. As hja op sensaesje rekkene hiene, hawwe hja har forsind. It wie in gewoane preek, de droege kant neist.\n‘Ik bigryp it allegear bêst, fanke,’ sei er, doe't ik him de Moandeis myn forhael die. ‘Wy sille mar ôfwachtsje hwat hja mei ús foarhawwe.’ En hy gyng nei de tún mei in skoffel en in túnklauwer.\nHy is al gau út it doarp weirekke. Syn frou en bern hawwe noch in pear moanne yn 'e pastorij wenne. Ienris haw ik him wersjoen, yn 'e trein mei in koffer. Fol nylons, fortelde er.\n‘Wy wenje nou yn Grins,’ sei er. ‘Us âldste jonge is op it gym, Geart. Jorrit kin sa goed net leare. E'n hoe is 't by jimme thús?’